text:
TORA YA TEBELO JUNE 2015
A Saense e Tseetse Baebele Maemo?
A di a ganetsana kgotsa di a dumalana?
Kafa Saense e go Amang ka Gone
“Go batla bosupi jwa gore Modimo o teng” go kaya eng?
Saense ga e Tlhalose Dilo Tsotlhe
Sengwe se se diregileng mo hisitoring se tlhotlheleditse Carl Sagan go kwala jaana: “Motho yo o botlhale le ene a ka dira diphoso.”
Go Itumela fa o Ntse o Tsofala
Dikakantsho tse thataro tsa Baebele tse di ka go thusang go itumela fa o ntse o tsofala.
Boswa jo bo Fetiseditsweng mo Dikokomaneng Tse Supa
Kevin Williams o anela kafa lelapa la gaabo le diretseng Modimo wa boammaaruri e bong Jehofa ka tlhagafalo ka gone.
Moganetsakeresete ke Mang?
A o tla tla kgotsa o sa le a le teng?
Dikarabo Tsa Dipotso Tsa Baebele
O ka dira jang gore bana ba nne le maikarabelo?
Tse Dingwe
A Baebele ke Buka e e Nang le Botlhale Jwa Batho?
Ela tlhoko kafa Baebele ka boyone e itlhalosang ka teng.


c: text/html

text:
Nka Itshireletsa Jang Gore ke se Tshwenngwe ka Tsa Tlhakanelodikobo?
Karabo ya Baebele
Ela tlhoko dikakantsho tseno tse di ka thusang tse di theilweng mo Baebeleng:
Nna kelotlhoko. Nna botsalano le badirimmogo le wena o bo o ba tlotle, mme o tile botsalano jo bo ka dirang gore go bonale e kete o ka rata go tlhakanela dikobo le bone.—Mathaio 10:16; Bakolosa 4:6.
Apara diaparo tse di nang le seriti. Go apara diaparo tse di tsosang keletso ya tlhakanelodikobo go ka dira gore batho ba nne le kgopolo e e phoso ka wena. Baebele e re kgothaletsa gore re apare “ka boingotlo le go itekanela sentle ga mogopolo.”—1 Timotheo 2:9.
Tlhopha ditsala tsa gago sentle. Fa o fetsa nako e ntsi le batho ba ba ratang go tshameka ka maikutlo a lorato kgotsa ba ba ratang go tlhakanela dikobo le mongwe le mongwe, le wena ba ka go tshwara ka tsela eo.—Diane 13:20.
Tila metlotlo e e leswe. Fa motlotlo o simolola go nna le “dikgang tse di leswe, puo ya boeleele kgotsa metlae e e sa siamang,” tswa o tsamaye.—Baefeso 5:4, Baebele ya God’s Word.
Tila maemo a a ka go tsenyang mo kotsing. Ka sekai, fa mongwe a go kopa gore o sale le ene kwa tirong morago ga tiro kwantle ga lebaka, o gane.—Diane 22:3.
Tlhomama. Fa motho mongwe a go tshwenya ka tsa tlhakanelodikobo, mmolelele gore ga o rate mekgwa ya gagwe. (1 Bakorintha 14:9) Ka sekai o ka nna wa re: “O nna o ikgotlha ka nna, mme ga ke rate se o se dirang. O se tlhole o dira jalo.” O ka nna wa kwalela motho yo o go tshwenyang lekwalo, o mo tlhalosetse se se diragetseng, kafa o ileng wa ikutlwa ka teng le gore o batla gore a dire eng mo nakong e e tlang. Mo tlhalosetse gore tsela e o lebang dilo ka yone e theilwe mo melaong ya boitsholo le mo go se o se dumelang.—1 Bathesalonika 4:3-5.
Kopa thuso. Fa e le gore motho yo o go tshwenyang o tswelela ka mokgwa oo, bolelela tsala e o e tshepang, mongwe kwa gae, modirimmogo kgotsa mongwe yo o thusang batho ba ba tshwenngwang ka tsa tlhakanelodikobo. (Diane 27:9) Batho ba le bantsi ba ba tshwenngwang ka tsa tlhakanelodikobo ba ile ba thusiwa ke go rapela. Tota le fa o ise o ko o rapele pele, o se ka wa nyatsa thuso e o ka e newang ke Jehofa, “Modimo wa kgomotso yotlhe.”—2 Bakorintha 1:3.
Go tshwenngwa ka tsa tlhakanelodikobo go dira gore batho ba le dimilione ba se ka ba itumelela maemo a kwa tirong, mme Baebele e ka thusa.

robotstxt: allowed

filter: keep


text:
WEBSITE YA JW.ORG
Go Batla Tshedimosetso ka Puo e Nngwe
Fa o ithuta puo e nngwe kgotsa o batla go bontsha motho yo o buang puo e sele tshedimosetso mo jw.org, dirisa ditsela tse di latelang go bona tshedimosetso ka puo e o e batlang.
Tlhagisa Website ka Puo e Sele
Tobetsa Tlhopha Puo go bona dipuo tsotlhe tse di leng teng mo jw.org.
Go tlhagelela letshwao mo molemeng wa puo nngwe le nngwe le le jaaka:
Website kgotsa karolo nngwe ya yone e setse e ranoletswe mo puong eno. Tobetsa leina la puo e o e batlang gore website e tlhage ka yone.
Website ga e ise e ranolelwe mo puong eo mme go na le dikgatiso tse di ka itseelwang ka puo eno. Tobetsa leina la puo eno go bona lenaane la dikgatiso tse di leng teng.
Ke puo ya diatla.
Fa e le gore karolo e e mo jw.org e setse e ranotswe ka puo ya diatla e o e tlhophileng, e tla nna puo ya site ya gago.
Fa e le gore jw.org ga ise e ranolelwe mo puong ya diatla e o e tlhophileng, o tla bona lenaane la dikgatiso tse di teng ka puo eo.
E re ka go na le dipuo di le dintsi mo lenaaneng leo, dirisa ditsela tse di latelang go bona puo e o e batlang ka bonako:
Tlhopha puo e o e batlang: mo lenaaneng la dipuo go tla tlhagelela dipuo tsa bofelo tse nnè tse o kileng wa di tlhopha.
Kwala leina la puo e o e batlang: Kwala ditlhaka dingwe tsa leina la puo eo ka puo ya gago kgotsa ka puo eo. Ka sekai, fa e le gore o tsene mo Internet ka Setswana mme o batla go tsena ka Seesemane o ka kwala “English” kgotsa “Seesemane.” Fa o ntse o kwala ditlhaka tseo, go tla tlhaga fela dipuo tse di nang le ditlhaka tseo.
Tlhagisa Tsebe ka Puo e Sele
Tsela ya Ntlha: Dirisa tsela eno mo ditsebeng tse di nang le lenaane la dipuo la Bala ka.
Ya kwa setlhogong se o batlang go se bala kgotsa go se bontsha mongwe. Go tswa foo o bo o ya kwa lenaaneng la dipuo la Bala ka go bona puo e o e batlang. (Fa e le gore puo e o e batlang ga e yo mo lenaaneng la dipuo la Bala ka, seno se raya gore setlhogo seo ga se ise se nne teng ka puo eo.)
Kakantsho: Mo lenaaneng la dipuo la Bala ka, di-headset tse di ka fa molemeng wa leina la puo di bontsha gore setlhogo seo se rekotilwe ka puo eo.
Fa o tlhagisa setlhogo ka puo e nngwe o dirisa lenaane la Bala ka, puo ya setlhogo seo ke yone fela e fetogang.
Tsela ya bobedi: Fa e le gore setlhogo se o se balang ga se na lenaane la dipuo la Bala ka, dirisa Tlhopha Puo go bala ka puo e o e batlang. Fa e le gore setlhogo se o se balang se teng ka puo e o e tlhophileng, se tla tlhagelela. Fa se seo ka puo eo, o tla isiwa kwa tsebeng ya TSHIMOLOGO ka puo e o e tlhophileng.
Batla Kgatiso ka Puo e Sele
Tsena mo DIKGATISO > DILWANA TSE DI BONTSHIWANG. Tlhopha puo mo lenaaneng la dipuo o bo o tobetsa Senka.
Dirisa dikarolo tse di latelang go bona puo e o e batlang ka bonako:
Tlhopha puo e o e batlang: mo lenaaneng la dipuo go tla tlhagelela dipuo tsa bofelo tse nnè tse o kileng wa di tlhopha.
Kwala leina la puo e o e batlang: Kwala ditlhaka dingwe tsa leina la puo eo, o ka kwala ka puo ya gago kgotsa ka puo eo. Ka sekai, fa e le gore o tsene mo Internet ka Setswana mme o batla go tsena ka Seesemane o ka kwala “English” kgotsa “Seesemane.” Fa o ntse o kwala ditlhaka tseo, go tla tlhaga fela dipuo tse di nang le ditlhaka tseo.
Fa go na le dikgatiso di le dintsi ka puo e o e tlhophileng, tsebe ya DILWANA TSE DI BONTSHIWANG e tla tlhagisa di le mmalwa fela. Fa o batla dikgatiso tse dingwe, ya kwa tsebeng ya dikgatiso (ka sekai, DIBUKA & DIBUKANA kgotsa DIMAKASINE).
Fa dikgatiso tseo di seo ka puo e o e tlhophileng, o tla bona di-link tse di go bontshang gore ke dikgatiso dife tse di leng teng.


text:
Noka ya Nata
Noka ya Nata kana ya Amanzanyama ke motswedi wa metsi wa tlholego mo borwa jwa Aferika. Mo lefatsheng la Botswana noka ya Nata ke motswedi wa metsi kwa [[Botswana|makgobokgobong] ]a Makgadikgadi , kwa ditshidi di nnang teng.[[Botswana|[[[0]]]]] Noka ya Nata e tshela mo Sua Pan{/0go tswa kwa dikgaolong tse di kwa botlhaba jwa Botswana le borwa bophirima jwaZimbabwe.
Contents
- 1 Selekanyo sa metsi a a tselegelang kwa Okavango go tswa kwa nokeng ya Nata
- 2 Tebelopele ya meamuso ya tlholego
- 3 Tlhaloso
- 4 Ke eng se se tlamileng gore go diragadiwe Lenaneo la Diphetogo tsa Mhama wa Metsi?
- 5 Tsamaiso eno e tsile go goga lobaka lo lo kae?
- 6 O ka tsibogela
- 7 Dipadi tse dingwe.
- 8 Mola wa makwalo
Selekanyo sa metsi a a tselegelang kwa Okavango go tswa kwa nokeng ya Nata[baakanya | edit source]
Selekanyo sa metsi a a tsenang mo makgobokgobong se farologana ngwaga le ngwaga, mme se se bake pharologanyo mo seemong sa morwalela ngwaga go tswa mo go o mongwe. Makgobokgobo a mo lefelong le le lekalekanang, mo go dire gore dipharologanyo tse di nnye di bake phetogo e kgolo mo seemong sa morwalela. Morwalela o, o bake mafaratlhatlha a dinoka tsa sennela ruri, megojwana, ditshutlha tse di fa gare ga metsi tsa setlhatsana sa koma,majwang a a dikaganyeditsweng ke metsi ka dipaka dingwe, dikgwa tse di kitlaneng le tse di mo komelolong ya letshitshi la noka.
Tebelopele ya meamuso ya tlholego[baakanya | edit source]
Tebelopele ya makgobokgobo ke go nna le tikologo e e dirisiwang ka kelelelo, e e ntshang ditirelo ka tlhamalalo, e bile e na le dipoelo tsa sennelaruri tse di kgaoganwang ka tekatekano ke bana-le-seabe ba mo gae, setshaba ka kakaretso le ba ditshabatshaba.
Tlhaloso[baakanya | edit source]
Lefatshe la Botswana le ntse le nosiwa metsi ke makalana a a farologaneng mo dingwageng tse di fetileng. Water Utilities Corporation e ntse e nosa ditoropo le ditoropo dikgolo. Mo godimo ga moo, e ntse e thusa Lephata la Metsi le Dikhansele tsa Dikgaolo ka bokete jwa metsi go abiwa le mafelo a mangwe a lefatshe leno. Maikaelelo a Lenaneo la go Dira Diphetogo mo Mhameng wa Metsi ke go baakanya ditsamaiso tse marara mme ka jalo go nne bonolo go isa metsi kwa bathong.
Ke eng se se tlamileng gore go diragadiwe Lenaneo la Diphetogo tsa Mhama wa Metsi?[baakanya | edit source]
Kanoko ya Lenaneo Legolo la Sechaba la Phatlalatso Metsi la 2005-2006, le ne la re go dirwe diphetogo tse dikgolo mo mhameng wa metsi, mme dingwe tsa tsone e le gore, go kgaoganngwe tsamaiso ya mhama wa metsi le makalana a mangwe a a thusang ka ditirelo. Morago ga dikanoko tse, ba ne ba gakolola gore Water Utilities Corporation e tseye tsamaiso yotlhe ya go nosa lefatshe leno.Go tla a tsewa metse efe la ntlha?Gore go tla a tsewa metse efe lantlha, go tla a laolwa ke mabaka a a farologaneng, mabaka a tshwana le gore ke metse efe e e nang le ditlamelo tse di setseng di siametswe go tsewa mme ke metse efe e ditlamelo tsa yone di sa ntseng di tshwanelwa ke go tlhabololwa seemo pele, jalo le jalo pele ga e tsewa. Metse e e nang le ditlamelo tse di e golaganyang le e mengwe le yone e ka nna ya tsewa ka nako yone eo. Thulaganyo eno e tla a dira gore dikgaolo le dikgaolo-potlana di sobokiwe di nne setlhopha mme di bo di ka tseelwa gongwe fa go ka kgonegang teng.
Tsamaiso eno e tsile go goga lobaka lo lo kae?[baakanya | edit source]
Go ya ka thulaganyo eno, Water Utilities Corporation e tla a tsaya ditsamaiso tsotlhe tsa metsi a a nowang mo Lefatsheng leno le ditirelo tsotlhe tsa metsi a a dirisitsweng mo dingwageng tse tlhano tse di tlang, go simolola ka Motsheganong 2009.
O ka tsibogela[baakanya | edit source]
- Nwetwe Pan
- Sua Pan
Dipadi tse dingwe.[baakanya | edit source]
- Ann Hulsmans, Sofie Bracke, Kelle Moreau, Bruce J. Riddoch, Luc De Meester and Luc Brendonck, Dormant egg bank characteristics and hatching pattern of the Phallocryptus spinosa (Anostraca) population in the Makgadikgadi Pans (Botswana) , Hydrobiologia, Springer Netherlands, Volume 571, Number 1 / November, 2006 ISSN 0018-8158 (Print) 1573-5117, pages 123-132 [1]
- Chris McIntyre (2008) Botswana: Okavango Delta, Chobe, Northern Kalahari , Bradt publishers, 502 pages ISBN 1841621668


text:
Tonota
Tonota ke motse yo o mo kgaolo legare la Botswana. Tonota ke motse o tumile ka bakhurutshe ba ba loleng le merafhe e mengwe go lwelwa motse, ba nna bafenyi mme ba bidiwa babina Khama le Phofu. Mme le fa Tonota go tumile bakhurutshe, bakalanga, bangwato le merafe e mengwe ba tlholega mo motseng o wa Tonota. Ka sekhurutshe leina le la Tonota ke Thonotha, mme le ne la fetolwa go bidiwa Tonota ka tlhotlheletso ya puo ya Tswana. Motse o, o dikhilomethara di le masome a mabedi le bosupa mo borwa jwa toropo ya Francistown mo tseleng ya A1 Francistown-Gaborone. O mo borwa bophirima jwa noka ya Shashe, e e fa gare ga dikgaolo tsa legare le bokone botlhaba, Tonota a le mo kgaolong ya legare. Tonota ke motse o motona yo o kgaogantsweng ka metsana jaaka mo borwa go na le Semotswane, Mandunyane le borogo jwa Shashe mo bokone. Rre Kgosi Ramosinyi Radipitse ke kgosi ya Tonota. Rre Kgosi Ramosinyi Radipitse ke kgosi ya Tonota. E rile ka ngwaga wa 2003 motse wa Tonota wa nna kgaolo potlana ka fa tlase ga Tutume, go na le dikago tse disha tsa Khansele, Dikole tse di potlana di le lesome.
- Sekolo se sepotlana sa Madisakwana
- Sekolo se sepotlana sa Moutlwatsi
- Sekolo se sepotlana sa Rauwe
- Sekolo se sepotlana sa Tonota
- Sekolo se sepotlana sa Kgosi Sekoko
- Sekolo se sepotlana sa John Phooko
- Sekolo se sepotlana sa Tholodi
- Sekolo se sepotlana sa Semotswane
- Sekolo se sepotlana sa Mandunyane
- Sekolo se sepotlana sa Masedi
Go na le dikole tse tharo tse di kgolwanyane
- Letlhabile Junior School
- Rutwang Junior School
- Tonota Junior School
Le se segolwane sa Shashe River Go na le Tonota College of Education e le sa mmadikole. Moemedi wa palamente wa Tonota borwa ke Rre Motlotlegi Thapelo Olopeng.Motlotlegi Rre Fidelis Mmilili Molao yo e leng moemedi wa palamente yo o tswang mo Tonota bokone a sa amane le motse wa Tonota.
Tonota jaaka metse e mengwe fela mo Botswana o na le merafe e e farologaneng mme bontsi jwa banni ke Bahurutshe, ba ba nnang mo dikgotleng di tswana le Tholo,Molebatsi, Maaloso,Maunya e e leng yone kgotla e tona.Dikgotla tsa Madisakwana le Mhakamme, bakalaka ba ba nnang mo go ya Manyanda. Kgotla ya Lomboko go nna Barotsi fa Bashona kana Bazezuru ba nna mo go ya Mandunyane. Batho ka bontsi ba ba tswang tswang kwa Tonota ba bua Sekhurutshe seka SeNgwato puo e e nang le mafoko a sekalaka le sengwato.
o ka tsibogela[baakanya | edit source]
- Noka ya Nata
Template:Botswana largest cities
Coordinates: 21°29′S 27°29′E / 21.483°S 27.483°E
[[Category: Mafelo a a nang le batho ba ba ntsi mo Botswana]]


text:
Kgaolo ya Legare (Botswana)
Template:Infobox district kgaolo ya Legare ke yone e e tona go fetisa dikgaolo tse dingwe tsa Botswana go ya ka bophara le dipalo tsa batho. E akaretsa legae la setso la Bangwato. Bangwe ba Batswana ba ba inaakantseng le tsa polotiki ba tswa mo kgaolong ya Legare, gammogo le tautona wa pele Sir Seretse Khama, tautona wa pele Festus Mogae, le tautona wa gompieno Lt. General Seretse Ian Khama.
Mafelo a matona ka dipalo ka dipalo mo kgaolong ya legare a akaretsa Palapye le Serowe, a eleng one magae a setso a a mo maemong a bobedi mo Aferika. Kgaolo e e na le melatswana ya Noka ya Limpopo, e e kgaphelang merwalela ntlheng ya botlhabatsitsi jwa noka ya Limpopo.
Ka ko borwabotlhaba, Kgaolo ya Legare e kopanetse molelwane le dikgaolo tsa Matabeleland North ya Zimbabwe le Matabeleland South, fa ka ko bokonebotlhaba Kgaolo ya Legare e kgaogana molelwane le kgaolo ya Afreika Borwa ya Limpopo. Mo gae e kopanetse molelwane le dikgaolo tse di latelang:
- Bokone-Botlhaba - Bokonebotlhaba
- Kgatleng - borwa
- Kweneng - borwabophirima
- Ghanzi - bophirima
- Bokone-Bophirima - bokonebophirima
Dikgaolo-potlana[baakanya | edit source]
Dikgaolo potlana tsa Kgaolo ya Legare di akaretsa:
- Bobirwa, hqrs. ko Bobonong
- Boteti, hqrs. Letlhakane
- Mahalapye
- Serowe Palapye, hqrs. ko Palapye
- Tutume
- Tonota
Ditlamelo tsa tlholego[baakanya | edit source]
Go na le kgotlhang magareng ga go atolosa tsa temo-thuo le go somarela bojanala jwa mo gae mo Kgaolong ya Legare.[1] go na le dinokana tse di elelang ka dilemo di akaretsaNoka ya Botetile noka ya Lepashe, tse di elelelang ko Makgobokgobong a Makgadikgadi.
o ka tsibogela[baakanya | edit source]
- Noka ya Lepashe
- Dikgaolo-potlana tsa Botswana
Dipadi tse dingwe[baakanya | edit source]
- Jan Petter, Huberth Hansen le Arvid Lillethun, Resource utilization in the Central District CFDA, Botswana: with special reference to arable farming systems and conflicts in resource management - livestock versus wildlife
==Mola wa makwalo ==
- ↑ J.Petter, H. Hansen and A. Lillethun


text:
NoticeboardActions
- ${title}
Noticeboard
Puo Ya Bofelo
Puo Ya Bofelo
Puo ya Bofelo ka Tebogo Ruth Sibongile Mtyali
Fa batho ba kopana, go nna le boitumelo, lo ithutana, ponelopelo e e siregileng kasebakanyana le go tlwaelana. Go tsewa nako e erileng go a ga kamano, go tshepana le ditsholofetso. Fa nako e ntse eya, motho o feleletsa a sa bone sepe se sengwe kwantle ga bothitho le monate wa kgolagano e etlabeng e tlisitswe ke go kopana go. Kantlha ya go nosediwa le go rekegelwa ga kopano e, go feleletsa go bonala ekete go ka se nne bonolo, gongwe go ka se kgonege go epolola medi ya yona.
Bonnete fela ke gore botshelo bone gabo a ikaega ka tlwaelo. Motswana o tlhalositse lefoko botshelo botoka go gaisa merafe yotlhe e mengwe e ke e itseng. Fa o kgabaganya, ka Setswana gatwe wa tshela, seo se raya gore botshelo ke borogo, fa o tshela o mo loetong, la gago la ka dinako tse dingwe o ka se lemoge.
Go tloga letsatsi la ntlha fa kefitlha mo Motsweding FM, kentse ke tshela- mme le kwa keyang gone ke ntse ke le mo botshelong. Ga gona nako e motho a emeng fela, tota le fa a ka ema fela.
Ke nnile le mefutayotlhe ya maitemogelo mo Motsweding FM. Ke itemogetse boitumelo, fa ke ne ketlhatlhoga direpudi go tswa kwa tlase go nna motsamaisi. Ke nnile le kutlobotlhoko, fa ke ne ke amogela dithuto tse di neng tsa fetola Botshelo jwame, di ntshedisa go tswa mo bonyaneng go tsena mo bogoding. Ke nnile le go ipela le go ikgantsha jaaka motsamaisi fa Motsweding FM e ne e tlhagelela ka magetla e gaisana le diteishenetse dingwe, e fitlhella bareetsi ba feta dimilione di le tharo lantlha mo historing ya seteishene le fa e ne e ribolola selebego le seemo go tswa go Bokamoso Tota go ya go Konka Bokamoso. Ke ithutile go dira le go dirisana le batho, ka dinako dingwe go le boima kantlha ya fa rena le dikakanyo tse di farologaneng. Ke ithutile gore sa botlhokwa, le fa gona dikakanyo di ka farologana, ke go itse, go lemoga le go gopola gore kwa bokhutlong re batla go fitlhelela eng rotlhe – se, kesona sa botlhokwa.
Sebe sa phiri se sengwe fela - sengwe le sengwe se na le nako ya sona. Go na le nako ya go kopana, go na le nako ya go kgaogana. Monate wa kgang ke go kgaogana go santse go na le kutlwano le tirisano-mmogo. Le fa gompieno ke tsweletsa loeto la botshelo jwa me ka go bula tselana e ntshwa, seteishene sa puo e ke e antseng mo letseleng, Motsweding FM, se santse se agile mo pelong ya me mme ebile ke ya goya ka sone gaena e phutlhama le ka motsi ope.
Kelebogela neo ya thuto le bokamoso e ke e boneng go tswa mo Motsweding FM. Ketlatswelela go iKONKA ka se keleng sone ka ntlhaya go gata mabala le serala sa lekuka la puo ya Setswana. Ke eleletsa seteishene se saetsho, badiri ba sone mmogo le bareetsi botlhe le baetleletsi botlhe masego le Katlego mo isagong le kgolo e etla se lebisang kwa dimilioneng di le nne tsa bareetsi.
ADVERTISEMENT


text: 1 Paulo, moaposetoloi+ wa ga Keresete Jesu ka thato ya Modimo, le Timotheo+ mokaulengwe wa rona re kwalela phuthego ya Modimo e e kwa Korintha, mmogo le baitshepi botlhe+ ba ba mo Akaia yotlhe:+2 E kete lo ka nna le bopelonomi jo bo sa re tshwanelang le kagiso tse di tswang kwa Modimong Rraarona le Morena Jesu Keresete.+3 A go bakwe Modimo le Rra+ Morena wa rona Jesu Keresete, Rara wa mautlwelobotlhoko a manana+ le Modimo wa kgomotso yotlhe,+4 yo o re gomotsang mo pitlaganong yotlhe ya rona,+ gore re kgone go gomotsa+ ba ba leng mo mofuteng ofe fela wa pitlagano ka kgomotso e rona ka borona re gomodiwang ka yone ke Modimo.+5 Gonne fela jaaka dipogisego ka ntlha ya ga Keresete di tota mo go rona,+ jalo kgomotso e re e bonang le yone e tota ka Keresete.+6 Jaanong le fa re le mo pitlaganong, ke gore lo bone kgomotso le poloko;+ kgotsa le fa re gomodiwa, ke gore lo bone kgomotso e e dirang, go dira gore lo itshokele dipogisego tsone tseo tse le rona re di bogang.+7 Mme jalo tsholofelo ya rona ka lona ga e reketle, ka re itse fela jaaka re itse gore, fela jaaka lo le batlhakanedi ba dipogisego, ka yone tsela eo gape lo tla tlhakanela kgomotso.+8 Gonne ga re eletse gore lo bo lo se na kitso, bakaulengwe, ka ga pitlagano e e neng ya re diragalela kwa kgaolong ya Asia,+ gore re ne re le mo kgatelelong e kgolo e e fetang nonofo ya rona, mo re neng re sa tlhomamisege gotlhelele le ka matshelo a rona.+9 Tota e bile, re ne re ikutlwa gore re ne re amogetse katlholo ya loso. Seno e ne e le gore go ikanya ga rona+ go se ka ga nna mo go rona, mme mo Modimong yo o tsosang baswi.+10 O ne a re namola mo selong se segolo mo go kalo se se tshwanang le loso e bile o tla re namola;+ mme tsholofelo ya rona e mo go ene gore gape o sa ntse a tla re namola.+11 Le lona lo ka thusa ka go re direla mokokotlelo,+ gore ditebogo+ di ntshiwe ke ba le bantsi mo boemong jwa rona ka se re se neilweng ka bopelonomi ka ntlha ya dithapelo tsa ba le bantsi.+12 Gonne selo se re ipelafatsang ka sone ke seno, se segakolodi sa rona se nayang bosupi ka sone,+ gore mo lefatsheng, mme segolobogolo mo go lona, re itshwere ka boitshepo le bopeloephepa jwa bomodimo, e seng ka botlhale jwa senama+ mme ka bopelonomi jo bo sa re tshwanelang jwa Modimo.13 Gonne tota ga re lo kwalele dilo fa e se tse lo di itseng sentle kgotsa le tse lo di lemogang; e bile e le tse ke solofelang gore lo tla tswelela lo di lemoga go ya bokhutlong,+14 fela jaaka gape lo lemogile, go ya bokgakaleng jo bo rileng, gore re lebaka la gore lo ipelafatse,+ fela jaaka le lona lo tla nna lone mo go rona mo letsatsing la Morena wa rona Jesu.+15 Jalo, ka tshepo eno, ke ne ke ikaeletse pele go tla kwa go lona,+ gore lo tle lo nne le lobaka lwa bobedi+ lwa go ipela,16 fa ke sena go ema mo go lona ke fetele kwa Makedonia,+ ke ba ke boa kwa Makedonia ke tla kwa go lona+ lo ba lo mpuledisa+ sekgalanyana go ya Judea.17 Fa ke ne ke na le boikaelelo jo bo ntseng jalo, ke ne ka se ka ka nnela go tsaya dilo motlhofo ka gope,+ a ga go jalo? Kgotsa dilo le fa e le dife tse ke di ikaelelang, a ke di ikaelela kafa nameng,+ gore mo go nna go nne “Ee, Ee” le “Nnyaa, Nnyaa”?+18 Mme Modimo a ka ikanngwa gore puo ya rona e e neng e lebisitswe mo go lona ga se Ee mme le fa go ntse jalo e le Nnyaa.19 Gonne Morwa Modimo,+ e bong Keresete Jesu, yo o neng a rerwa mo gare ga lona ka rona, ke gore, ka nna le Silefano le Timotheo,+ o ne a se ka a nna Ee mme le fa go ntse jalo a le Nnyaa, mme Ee jaanong ke Ee mo go ene.+20 Gonne le fa ditsholofetso+ tsa Modimo di ka bo di le dintsi jang, di ntse Ee ka ene.+ Jalo gape ka ene go na le “Amen”+ o o buiwang go Modimo a buelwa kgalalelo ka rona.21 Mme yo o tlhomamisang gore lona le rona re ba ga Keresete le yo o re tloditseng+ ke Modimo.22 Gape o beile letshwao la gagwe+ mo go rona e bile o re neile sesupo+ sa se se tlang, ke gore, moya,+ mo dipelong tsa rona.23 Jaanong ke bitsa Modimo e le mosupi+ wa moya wa me gore ke go lo dibela+ go bo ke ise ke tle mo Korintha.24 E seng gore re beng+ ba tumelo ya lona, fa e se gore re badirimmogo+ gore lo ipele, gonne lo eme+ ka tumelo ya lona.+


text:
Main Page
Dinepe tsa letsatsi
Kgosi Seepapitso IV ( o tlhokafetse ka di 24 tsa kgwedi ya Mopitlo ngwaga wa 2010) e ne e le kgosi ya morafe wa ga Ngwaketse mo Botswana. E ne e le morwa kgosi Kgosi Bathoen II mme o ne a tlhophiwa go etelela pele Ntlo ya Dikgosi dingwaga di le mmalwa gape e le mongwe wa dikgosi tse di neng di nale seriti ebile di tlotlwa fela thata mo Botswana. Rre Seepapitso o diretse lefatshe la gagwe gape e le moemedi kwa United States of America le kwa China.E ne e le mogaka, e le Rraarona kwa Ntlong ya Dikgosi,mme ebile a ne a tlotla thata bogosi ka a ne a sa batle bogosi bo gatakiwa ka dinao.O ne a ngomolwa pelo ke diemo dingwe tse di neng di sa tlotle bogosi.Nako tsotlhe fa emelela a buisa morafe o ne a ngoka theetso ya setŝhaba. Jaaka a ne a direla Ntlo ya Dikgosi ka lobaka le ka nna dingwaga tse di masome a mararo o ne a sa buse fela, ka boeteledipele jwa ga Rre Seepapitso, Ntlo ya Dikgosi e ne e gakolola goromente wa puso ya lefatŝhe ka dikgang tse di neng di ama lefatshe ngwe tsa tsone di akaretsa :go tlosiwa ga Batswakwa ba ba senang teta ya go nna mo lefatsheng.
Wikipedia's sister projects
Ensaeklopidia ya mahala
Dikišinare ya mahala
Free content news source
Free textbooks and manuals
Collection of quotations
Free source documents
Free learning tools
Free travel guide
Directory of species
Shared media repository
Free knowledge base
Dipuo
- Dipuo tsa Aforika Borwa
Afrikaans · English · seSotho · Sesotho sa Leboa (Sepedi) · isiNdebele · SiSwati · Xitsonga · Tshivenda · isiXhosa · isiZulu
Afrikaans · English · Ikalanga · Setswana · sheKgalagadi
- Other African languages
Akan · አማርኛ · Bamanankan · Chi-Chewa · Ɛʋɛ · Fulfude · Luganda · هَوُسَ · Ìgbo · Kongo · Gĩkũyũ · Malagasy · Lingala · Kinyarwanda · Oromoo · Kirundi · Sängö · chiShona · Soomaaliga · Kiswahili · ትግርኛ · chiTumbuka · Twi · Wolof · Yorùbá ·


text:
A o ka rata go bala setlhogo seno ka %%?
Ee
Nnyaa
Tirelo ya Rona ya Bogosi e na le tshedimosetso ka dipokano tse di latelang tsa Basupi ba ga Jehofa: Thuto ya Baebele ya Phuthego, Sekolo sa Bodiredi sa Puso ya Modimo le Pokano ya Tirelo.
Ela Tlhoko: Ditlhogo dingwe tse di gatisitsweng di ka farologana le tse di mo website.
MAY 2015 TIRELO YA RONA YA BOGOSI
APRIL 2015 TIRELO YA RONA YA BOGOSI
MARCH 2015 TIRELO YA RONA YA BOGOSI
FEBRUARY 2015 TIRELO YA RONA YA BOGOSI
JANUARY 2015 TIRELO YA RONA YA BOGOSI
DECEMBER 2014 TIRELO YA RONA YA BOGOSI
NOVEMBER 2014 TIRELO YA RONA YA BOGOSI
OCTOBER 2014 TIRELO YA RONA YA BOGOSI
SEPTEMBER 2014 TIRELO YA RONA YA BOGOSI
AUGUST 2014 TIRELO YA RONA YA BOGOSI
JULY 2014 TIRELO YA RONA YA BOGOSI
JUNE 2014 TIRELO YA RONA YA BOGOSI


text:
KAROLO 9
Obamelang Jehofa lo le Lelapa
“Obamelang Ene yo o dirileng legodimo le lefatshe.”—Tshenolo 14:7
Jaaka o setse o ithutile mo boroutšhareng jono, Baebele e na le melaometheo e mentsi e e tla thusang wena le lelapa la gago. Jehofa o batla gore o itumele. O solofetsa gore fa o dira gore kobamelo ya gagwe e tle pele mo botshelong, “dilo tse dingwe tseno tsotlhe lo tla di okelediwa.” (Mathaio 6:33) Tota o batla gore o nne tsala ya gagwe. Dira sotlhe se o ka se kgonang go nonotsha kamano ya gago le Modimo. Eno ke tshiamelo e e di gaisang tsotlhe e motho a ka nnang le yone.—Mathaio 22:37, 38.
1 NONOTSHA KAMANO YA GAGO LE JEHOFA
SE BAEBELE E SE BUANG: “‘Ke tla nna rraalona, mme lona lo tla nna bomorwaake le bomorwadiake,’ go bua Jehofa.” (2 Bakorintha 6:18) Modimo o batla gore o nne tsala ya gagwe e kgolo. Tsela nngwe ya go dira seo ke ka go rapela. Jehofa o go kopa gore o ‘rapele o sa kgaotse.’ (1 Bathesalonika 5:17) O nna a ikemiseditse go utlwa dikakanyo tsa gago tse di boteng le se se go tlhobaetsang. (Bafilipi 4:6) Fa o rapela le ba lelapa la gago, ba tla bona kafa Modimo e leng Motho wa mmatota ka gone mo go wena.
Ga o a tshwanela go bua le Modimo fela, mme o tshwanetse go mo reetsa. O ka dira seo ka go ithuta Lefoko la gagwe le dikgatiso tsa Baebele. (Pesalema 1:1, 2) Tlhatlhanya ka se o se balang. (Pesalema 77:11, 12) Gape go reetsa Modimo go tlhoka gore o ye dipokanong tsa Bokeresete ka metlha.—Pesalema 122:1-4.
Tsela e nngwe e e botlhokwa ya go nonotsha kamano ya gago le Jehofa ke go bua le ba bangwe ka ene. Fa o nna o dira jalo, o tla atamalana le ene.—Mathaio 28:19, 20.
SE O KA SE DIRANG:
Letsatsi le letsatsi, ipheng nako ya go bala Baebele le go rapela
Lo le lelapa, dirang gore dilo tsa semoya di tle pele ga go itlosa bodutu le go itapolosa
2 ITUMELELENG KOBAMELO YA LELAPA
SE BAEBELE E SE BUANG: “Atamelang Modimo, mme o tla lo atamela.” (Jakobe 4:8) Lo tshwanetse go nna le thulaganyo ya ka metlha ya kobamelo ya lelapa lo bo lo e latele. (Genesise 18:19) Mme ga se gone gotlhe. Modimo o tshwanetse go nna Motho wa botlhokwa mo botshelong jwa lona. Nonotshang kamano ya lelapa la lona le Modimo ka go bua ka ene ‘fa lo ntse mo ntlong ya lona le fa lo tsamaya mo tseleng le fa lo rapama le fa lo tsoga.’ (Duteronome 6:6, 7) Ikemisetseng go tshwana le Joshua, yo o neng a re: “Mme nna le ba ntlo ya me, re tla direla Jehofa.”—Joshua 24:15.
SE O KA SE DIRANG:
Nnang le thulaganyo ya ka metlha e e akaretsang go thapisa mongwe le mongwe mo lelapeng go ya ka se a se tlhokang


text:
DIPOTSO TSE GANTSI DI BODIWANG
Goreng Basupi ba ga Jehofa ba sa Keteke Ista?
Batho ba le bantsi ba tsaya gore Ista ke moletlo wa Bokeresete. Ke eng fa Basupi ba ga Jehofa ba sa e keteke?
DIPOTSO TSE GANTSI DI BODIWANG
Ke ka Ntlha Yang fa Basupi ba ga Jehofa ba sa Bitse Lefelo le ba Kopanelang mo go Lone Kereke?
Bona gore polelwana “Holo ya Bogosi ya Basupi ba ga Jehofa” e tswa kae le gore ke ka ntlha yang fa re e dirisa.
TIRO YA GO GATISA
Setlhopha sa Baranodi ba Puo ya Se-Spain se Fudugela Kwa Spain
Fa e sa le ka 1909, Basupi ba ga Jehofa ba ntse ba ranolela dikgatiso mo puong ya Se-Spain. Utlwa mo go oketsegileng ka tiro ya bone ya go ranola ka Se-Spain.
DIPOKANO
Dipokano Tsa Phuthego Tsa Basupi ba ga Jehofa
Bona mafelo a re kopanelang mo go one le kafa re obamelang ka teng.
Dintlha ka Bokhutshwane—Lefatshe Lotlhe
239—Dinaga tse go nang le Basupi ba ga Jehofa kwa go tsone
7 965 954—Basupi ba ga Jehofa
9 254 963—Dithuto tsa mahala tsa legae tsa Baebele tse di tshwerweng
19 241 252—Ba ba nnileng teng kwa Segopotsong sa ngwaga le ngwaga sa loso lwa ga Keresete
113 823—Diphuthego


text:
A Tota Baswi ba ka Tshela Gape?
A o ka re . . .
ee?
nnyaa?
gongwe?
SE BAEBELE E SE RUTANG
“Go tlile go nna le tsogo.”—Ditiro 24:15, Thanolo ya Lefatshe le Lesha.
KAFA SEO SE KA RE SOLEGELANG MOLEMO KA GONE
Re a gomotsega fa mongwe yo re mo ratang a swa.—2 Bakorintha 1:3, 4.
Re gololesega mo go boifeng loso.—Bahebera 2:15.
Re nna le tsholofelo ya mmatota ya gore re tla boa re kopana le baratiwa ba rona ba ba suleng.—Johane 5:28, 29.
A TOTA RE KA DUMELA SE BAEBELE E SE RUTANG?
Ee, ka ntlha ya mabaka a ka nna mararo:
Modimo ke Modiri wa botshelo. Baebele ya re Jehofa Modimo ke “motswedi wa botshelo.” (Pesalema 36:9; Ditiro 17:24, 25) Ga go pelaelo gore Ene yo o neileng dibopiwa tsotlhe botshelo o kgona go dira gore motho yo o suleng a boe a tshele.
Modimo o ne a tsosa batho mo nakong e e fetileng. Baebele e umaka batho ba le robedi—basha, bagolo, banna le basadi—ba ba neng ba tsosediwa mo lefatsheng. Bangwe ba bone ba ne ba se na lobaka lo loleele ba sule mme a le mongwe wa bone o ne a na le malatsi a le manè a le mo lebitleng!—Johane 11:39-44.
Modimo o tlhoafaletse go tsosa batho gape. Jehofa o tlhoile loso; o lo tsaya e le mmaba. (1 Bakorintha 15:26) O “tlhologelelwa” go fenya mmaba yoo, a dirisa tsogo go fedisa loso. O eletsa go tsosa ba ba leng mo mogopolong wa gagwe gore ba boe ba tshele gape mo lefatsheng.—Jobe 14:14, 15.
POTSO E O KA AKANYANG KA YONE
Ke ka ntlha yang fa re tsofala re bo re swa?
Baebele e araba potso eo mo go GENESISE 3:17-19 le mo go BAROMA 5:12.


text:
Eastern Cape
Eastern Cape ke nngwe ya diporofinsi mo Aferika Borwa.
Ditso[baakanya | edit source]
Eastern Cape[1] ke Porofinsi ya Aferika Borwa e e tlholegileng ka ngwaga wa 1994 gape o dikagantswe ke metsana ya MaXhosa ba kwaTranskei [2] le ba ba kwaCiskei[3], ga mmogo le lefelo la Cape Province[4]. Go nnile le dikitsaetsego tsa gore porofinsi e na le makgotlatshekelo a le mane a boleng jo bo rileng(kwa Grahamstown, Port Elizabeth, Bhisho le Mthatha) a a dikaganyeditseng motse wa KwaZulu-Natal o o mo porofinsing e. Ka ntlha ya ditlhabololo tse di neng tsa dirwa mo metseng se se ne sa dira metsana e e nne le molelwane ya diporofinsi ma gareng ga yone.


text: 21 Mme ka bona legodimo+ le lesha le lefatshe+ le lesha; gonne legodimo+ la pele le lefatshe+ la pele di ne di fetile, le lewatle+ ga le tlhole le le gone.2 Gape ka bona motse o o boitshepo,+ Jerusalema yo Mosha, o fologa o tswa legodimong+ kwa Modimong e bile o baakantswe jaaka monyadiwa+ a kgabiseditswe monna+ wa gagwe.3 Morago ga moo ka utlwa lentswe le le kwa godimo le tswa mo setulong sa bogosi le re: “Bona! Mogope+ wa Modimo o mo bathong,+ mme o tla aga le bone, mme ba tla nna batho ba gagwe.+ Mme Modimo ka boene o tla nna le bone.+4 Mme o tla phimola dikeledi+ tsotlhe mo matlhong a bone, mme loso lo tla bo lo seyo,+ le fa e le khutsafalo le fa e le selelo le fa e le botlhoko di tla bo di sa tlhole di le gone.+ Dilo tsa pele di fetile.”+5 Mme Yo o ntseng mo setulong sa bogosi+ a re: “Bona! Ke dira dilo tsotlhe disha.”+ Gape, a re: “Kwala, ka gonne mafoko ano a a ikanyega e bile a boammaaruri.”6 Mme a nthaya a re: “Di diragetse! Ke nna Alefa le Omega, tshimologo le bokhutlo.+ Le fa e le mang yo o nyorwang ke tla mo nosa mahala+ mo motsweding wa metsi a botshelo.7 Le fa e le mang yo o fenyang o tla rua dilo tseno, mme ke tla nna Modimo wa gagwe+ mme o tla nna morwaake.+8 Mme magatlapa le ba ba se nang tumelo+ le ba ba ferosang sebete ka ntlha ya leswe+ la bone le babolai+ le bagokafadi+ le ba ba dirisanang le meya le baobamedi ba medingwana+ le baaki+ botlhe, kabelo ya bone e tla nna mo bodibeng jo bo tukang molelo+ le sulefera.+ Seno se kaya loso lwa bobedi.”+9 Mme ga tla mongwe wa baengele ba ba supa ba ba neng ba tshotse megopo e supa e e neng e tletse dipetso di supa+ tsa bofelo, mme a bua le nna a re: “Tla kwano, ke tla go bontsha monyadiwa, mosadi wa Kwana.”+10 Jalo a ntsholela kwa thabeng e kgolo le e e kwa godimo+ ka maatla a moya, mme a mpontsha motse o o boitshepo+ Jerusalema o fologa o tswa legodimong kwa Modimong+11 mme o na le kgalalelo ya Modimo.+ Phatsimo ya one e ne e tshwana le leje le le tlhokegang thata go a gaisa otlhe, jaaka leje la jasepere le phatsima mo le galalelang jaaka legweka.+12 O ne o na le lobota lo logolo le lo lo kwa godimo+ e bile o na le dikgoro di le lesome le bobedi, mme mo dikgorong go na le baengele ba le lesome le bobedi, mme go ne go kwadilwe maina ka go ralwa a e leng a ditso tse di lesome le bobedi tsa bomorwa Iseraele.+13 Kafa botlhaba go ne go na le dikgoro di le tharo, kafa bokone dikgoro di le tharo, kafa borwa dikgoro di le tharo, kafa bophirima dikgoro di le tharo.+14 Lobota lwa motse le lone lo ne lo na le maje a le lesome le bobedi a motheo+, mme mo go one go le maina a le lesome le bobedi a baaposetoloi+ ba le lesome le bobedi ba ga Kwana.15 Jaanong ene yo o neng a bua le nna o ne a tshwere lotlhaka+ lwa gouta e le selekanyi, gore a tle a lekanye motse le dikgoro tsa one le lobota+ lwa one.16 Motse o ne o le matlhakore a le manè a a lekalekanang, le boleele jwa one bo lekana le bophara jwa one ka bogolo. Mme a lekanya motse+ ka lotlhaka, diferelone di le dikete di le lesome le bobedi; boleele jwa one le bophara le bogodimo di a lekana.17 Gape, a lekanya lobota lwa one, dikubita di le lekgolo le masome a manè le bonè, go ya ka selekanyo sa motho, gape e le sa moengele.18 Jaanong lobota lwa one lo ne lo agilwe ka jasepere,+ mme motse o ne o le gouta e e tlhololo jaaka galase e e galalelang.19 Metheo+ ya lobota lwa motse ono e ne e kgabisitswe ka mofuta mongwe le mongwe wa leje+ le le tlhokegang: motheo wa ntlha e ne e le jasepere,+ wa bobedi e le safire,+ wa boraro kalesedone, wa bonè emeraleda,+20 wa botlhano saredonekese, wa borataro saredise, wa bosupa kerusolete,+ wa borobedi berile, wa borobongwe topase,+ wa bolesome kerusoperase, wa bolesome le bongwe hiasinthe, wa bolesome le bobedi amethisete.+21 Gape, dikgoro tse di lesome le bobedi e ne e le diperela di le lesome le bobedi; nngwe le nngwe ya dikgoro e ne e dirilwe ka perela+ e le nngwe. Mme tsela e e atlhameng ya motse e ne e le gouta e e tlhololo, jaaka galase e e galalelang.22 Mme ke ne ka se ka ka bona tempele mo go one,+ gonne Jehofa+ Modimo Mothatayotlhe+ ke tempele+ ya one, le Kwana ke yone.+23 Mme motse ga o tlhoke letsatsi le fa e le ngwedi go o phatsimela, gonne kgalalelo ya Modimo e ne e o bonesitse,+ mme lobone lwa one e ne e le Kwana.+24 Mme ditšhaba di tla tsamaya ka lesedi+ la one, le dikgosi tsa lefatshe di tla tlisa kgalalelo ya tsone mo go one.+25 Mme dikgoro tsa one ga di na go tswalwa ka gope motshegare,+ gonne ga go kitla go nna bosigo gone.+26 Mme ba tla tlisa kgalalelo le tlotlo ya ditšhaba mo go one.+27 Mme selo se se sa itshepang le motho yo o tswelelang a dira selo se se ferosang sebete+ le maaka+ ga a na go tsena mo go one ka gope;+ go tla tsena fela ba ba kwadilweng mo lokwalong lwa momeno lwa Kwana lwa botshelo.+


text:
Kgaolo ya Ghanzi
Template:Infobox district Ghanzi (nako tse dingwe Gantsi ) ke kgaoloee ko bophirima jwa Botswana, e kopanetse molelwane le Namibia ka ko bophirima e bo e namela ko botlhaba le boteng jwa lefatshe. Toropo ya kgaolo ya botsamaisi ke Gantsi. Bontsi jwa sepatlo sa Ghanzi ke Lefelo la diphologolo la Central Kalahari. Dipalo tsa batho tsa ngwaga wa palobatho wa 2001 e ne ele 33,170, palo ee kwatlase go fetwa ke ya kgaolo epe fela mo Botswana. Ghanzi o bophara jwa 117,910 km².
Contents
Tshupelo[baakanya | edit source]
Mo bophirima jwa molelwane wa , Ghanzi go nale kgaolwana ya Omaheke mo lefatsheng la Namibia. Ka kakaretso o kopanetse molelwane le dikgaolo tse di latelang:
- Bokone-bophirima - bokone
- Bagare - botlhaba
- Kweneng - bokone-botlhaba
- Kgalagadi-Borwa
Gantsi o ralalwa ke mola wa bokone bophirima.
Dikgaolo-potlana[baakanya | edit source]
Dikgaolwana tsa kgaolo ya Ghanzi di akaretsa:
- Charles Hill
- Ghanzi
Bonno Jwa Batho[baakanya | edit source]
Motse o motona mo kgaolong ke toropo ya Ghanzi e e nang le palo ya batho ba le 9,934 go ya ka palo batho ya ngwaga wa 2001 , e e leng tona gatlhano go feta motse o motona wa Ncojane. Palo e e latelang ke ya metsana e e mo kgaolong ya Ghanzi e e kwadilweng e kgaogantswe ka palo batho ya 2001:[1]
- Bere, Charles Hill, Chobokwane, Dekar, East Hanahai, Ghanzi, Groote Laagte, Kacgae, Karakobis, Kule, Makunda, Ncojane, New Xade, New Xanagas, Qabo, Tsootsha, West Hanahai
Popego ya tlholego[baakanya | edit source]
Kgaolo e e apesitswe ke sekaka sa Kalahari , se sengwe se apesitse Makgadikgadi Pans, makgobokgobo a matona a a laolwang ke dipaka. Makgadigadi kile ya bo e le nngwe ya makadiba a matona ka nako ya Pleistocene, mme gompieno ke makgobokgobo a a matona ka nako ya selemo kwa diphologolo ka mefutla di tlang go nwa teng tota le tsone dinonyane ka nako ya paka ya selemo.[2]
O ka tsibogela[baakanya | edit source]
- Nwetwe Pan
- Dikgaolo-potlana tsa Botswana
Dipadi tse dingwe.[baakanya | edit source]
- ↑ "Distribution of population by sex by villages and their associated localities: 2001 population and housing census". Archived from the original on 2007-11-24. http://web.archive.org/web/20071124145523/http://www.cso.gov.bw/html/census/dist80_81.html. Retrieved 2007-12-11.
- ↑ C. Michael Hogan (2008) , The Megalithic Portal, ed.
Banni ba Gantsi ba ipaakanyetsa ditlhopho[baakanya | edit source]
Modulasetilo wa komiti ya ditshupo tsa Ghanzi Rre Jactor Marambe, o itsisitse makhanselara a kgaolo ya Ghanzi fa ditshupo tsa kgaolo eo tse di akaretsang temo le leruo, di tlaa simolola kgwedi eno e le masome a mabedi le boraro di wela e le masome mabedi le botlhano.O buile jalo mo phuthegong ya khansele kwa Ghanzi bosheng. Rre Marambe a re thulaganyo ya ditshupo tsa kgaolo ya Ghanzi e tsweletse sentle le fa ba na le mathata a tlhaelo ya madi. O boleletse khansele gore palo ya batho ba ba tsileng go supa leruo le dijwalo e oketsegile fela thata fa e tshwantshanngwa le nako e e fetileng.Modulasetilo o boleletse makhanselara fa komiti ya bone e se na didirisiwa, ka jalo a kopa khansele go thusa komiti ka didirisiwa gore ba kgone go baakanya lebala la ditshupo ka bofefo.Rre Marambe o ne a tlhalosetsa makhanselara fa ba na le bothata kwa lebaleng la ditshupo ka gore fa ba baakanya batho bangwe ba tsena koo bosigo ba bo ba tsaya dilo tse di tshwanang le disenke le tse dingwe.Rre Marambe a re go dira jalo ga batho go ba busetsa kwa morago mo paakanyong ya bone e e tsweletseng. O ne a kopa mokhanselara wa kgaolwana ya Bosele, Mme Gertrude Katlholo go bua le batho ba kgaolwana ya gagwe ka gore go belaesega mo makgethong a le mmalwa e le bone ba ba dirang tshenyo ya go nna jalo.
E rile mokhanselara wa East le West Hanahai Rre Masweu Kaekane a akgela, a kopa modulasetilo wa komiti ya ditshupo gore ba age matlo a sennelaruri gore bagwebi ba kgone go hirisa matlo ao mme komiti e dire madi.Mokhanselara Kaekane o kopile gape gore go busediwe mabelo a dipitse ka gore le one a botlhokwa mo ditshupong, a re go dira jalo, ditshupo tsa kgaolo eo di tlaa kgona go nna le kgogedi e ntsi.Mokhanselara wa Kole Rre Obedia Mokonyane, o boleletse modulasetilo gore go botlhokwa go rerisa khansele ka tiriso ya madi a ditshupo fa di sena go fela jaaka e le tshwanelo.Mokhanselara Mokanyane a re bone e le makhanselara, ga ba a tshwanela go utlwalela dikgang tsa ditshupo ka magatwe mme ba tshwanetse go begelwa nako le nako fa go dirwa sengwe.Mokhanselara wa kgaolwana ya Kabakae Rre Norman Kelebemang a re komiti eo e tshwanetse go ithulaganya le komiti ya balemi barui ba Ghanzi gore ba kgone go dira tiro ya bone sentle.Mokhanselara Kelebemang o kopile komiti eo go thapa babereki ba ba tlaa tlhokomelang dithoto kwa lebaleng la ditshupo go thibela go dirisa madimadi mo tshenyong.Mokhanselara wa Ncojane Rre Motsamai Motsamai, o ne a kopa modulasetilo wa komiti eo gore ba sekaseke melawana e e tsamaisang komiti ya bone ka jaana e le yone e ka ba thusang go dira sengwe le sengwe se ba se tlhokang.Mokhanselara Motsamai o ne a kopa gore go nne le ditshupo tse dipotlana kwa kgaolong potlana ya Charleshill ka gore di ka nna botlhokwa mo matshelong a batho ba kgaolo eo.
Dikgoge tsa kwa ntle[baakanya | edit source]
A. Burnham [1]


text:
Motsana wa Moreomabele
Moreomabele ke motse o o mo kgaolong ya legare mo Botswana. O dikhilomethara tse di masome a bosupa le botlhano mo bokoni jwa motse wa Palapye, go bapisa tsela e e tswang motseng wa Palapye go ya toropong ya Francistown, gape o nale sekolo se se potana. Mo palo batho ya ngwaga wa 2001 dipalo tsa motse wa Moreomabele dipalo tsa batho di ne dile makgolo a mane,masome a bosupa leboferabobedi.[1]
Contents
Ditlhabololo di tla motsaneng wa Moreomabele[baakanya | edit source]
Banni ba motse wa Moreomabele mo kgaolong ya Legare ba itumeletse go tlhatlosiwa maemo ga kgotla ya bone.Banni ba supile boitumelo joo mo moletlong wa go ipelela tlhatloso maemo kwa motseng oo ka Matlhatso.Go ya ka Kgosi ya Moreomabele, Kgosi Kgololo Motshwaedi, tlhatloso maemo ya Kgotla e tla morago ga tshwetso ya Puso ka Moranang mono Ngwaga.Fa e sale Kgotla ya Moreomabele e tlhomamisiwa ka 1996 e ntse e le ya tetlanyo mme jaanong e tlhatlositswe maemo go nna e e sekisang. Dibui ka go farologana di kaile fa go tlhatlosiwa maemo ga Kgotla ya Moreomabele go tsile ka nako e e tshwanetseng.Dibui tse di neng di akaretsa makhanselara le magosi di supile fa tlhatloso e ya Kgotla e tlaa thusa mo go fokotseng dikgwetlho tsa pele tse di neg di akaretsa go tsaya leeto go ya go kopa thuso kwa makgotleng a magolwane.Kgosi Motshwaedi o sedimositse fa batho ba motse wa gagwe ba ne ba tsaya leeto la go ya kwa Topisi kgotsa Serule go ya go itsheka, a supa fa jaanong ba tlaa thusega segaufi."Pele ga kgolo e ya rona re ne re seka ditsheko tsa rona kwa Topisi le Serule ka re le fa gare jaaka diphilo. Re tshwanetse ra leboga Serule le Topisi go re godisa ka re se re leng sone ka metse e mebedi e." Kgosi Motshwaedi o tsweletse ka go supa gore go tlhatlosiwa maemo ga bone ga go khutlise tirisanyommogo ya bone le ba Serule le Topisi.
Bogosi jwa ga Mmangwato le jone bo galaleditswe thata ke Motshwaedi ka a tlhalosa gore mo dinakong tshotlhe bo ne bo mo fa tsela le thotloetso mo tsamaisong ya Kgotla."Bagaetsho re leboga go menagane Kgosi Sediegeng Kgamane le Kgosi Ntebele go re tlhatlhelela mo tsamaisong ya kgotla." Sebui sa tlotla mo moletlong o, Mokhanselara yo o itlhophetsweng, Mme Keotlogele Kerebotswe o ne a nankola ditso tsa motse wa Moreomabele.Mo tlhalosong ya ditso tsa motse Mme Kerebotse, yoo neng a emetse Mopalamente wa Serowe Bokone-Botlhaba Rre Dikgakgamatso Seretse, o ne a supa fa motse wa Moreomabele o simolotse ka ngwaga wa 1952 e le kotoisi ya maemelo a terena a mabotlana.Mme Kerebotswe o tsweletse ka gore leina la Moreomabele le tswa mo setlhareng se se neng se le mo motseng.A re popego ya setlhare seo e ne e tshwana le ya motho wa mme."Batho betsho setlhare seo se ne se na le maungo a a neng a tshwana le mabele a mosadi, ka jalo ba feletse ba re more o o Mabele ke gone motse o wa bidiwa go twe Moreomabele." Mme Kerebotswe o tsweletse k ka gore motse o simolotswe ke batho bangwe ba ba ne ba dira mo seporong ka nako e se neng se le sa ba National Railways of Zimbabwe.Mo go goleng ga motse Mme Kerebotswe a re go ne ga simologa ka kago ya letamo, sekole se botlana, kokelwana e e kwa tlase mme morago ga latela kgotla ka ngwaga wa 1996.Mme Kerebotswe o kopile ba Moreomabele gore ba amogele baagedi ba bone a supa fa phuduga ya batho e e bakwang ke ditlhabololo e tlaa ama motse wa bone."Go agwa ga Mmadikole kwa Palapye le katoloso ya moepo wa Morupule di tlaa oka batho ba ba tlaa felelang ba kopile go nna mono,' ga tlhalosa Mme Kerebotswe a kgothatsa ba Moreomabele gore ba inaakanye le dikgwebo.Tlhotloso maemo ya Kgotla ya Moreomabele e tsisitse mokwaledi le mapodisi mo motseng.Moletlo oo o ne o tseneletswe ke magosi a ga Mmangwato, badirela-puso, makhanselara, baruti le morafe ka kakaretso.
Banni ba Moreomabele le metse ya mabapi ba gakolotswe go tsosolosa letlole[baakanya | edit source]
Mopalamente wa kgaolo ya Serowe bokone botlhaba, Rre Dikgakgamatso Seretse o kgothaditse banni ba Mabeleapodi, Paje, Moreomabele, Serule, Gojwane le ba masimo a Patwe go tsosolosa letlole la kgaolo ya bone la Ipelegeng.Fa a buisa diphuthego tsa kgotla kwa metseng eo bosheng, tona o ba kopile go nna tlhaga mo go ntshetseng letlole leo madi ka ele lone le ba ka le dirisang go intsha mo lehumeng le go tlhokomela ba ba sa kgoneng.A re letlole le tla sologela molemo ba ba le ntshetsang madi mme ba tla thusiwa go lebilwe seo.Rre Seretse yo ebileng ele tona ya itshireletso molao le thokgamo, o ba kgothaditse go ipopa ka masimo a bone go a teratelela ka lenaneo la ISPAAD, ka go dira jalo ba ka fedisa selelo sa malatsi otlhe sa dikgomo le ditholo tse di ba jelang mo masimong.A re go molemo thata go le aramela le sa ba tlhabetse e sere kgabagare ba iphitlhela ba tshwere ngwana moikotlhai, ka kwelotlase ya itsholelo e ka ama mananeo a mohuta oo.
A re lenaneo la teratelelo masimo le tlhoka gore masimo a a teratelelwang a bo a le dieketara tse 150 le go feta. O ba kopile gore ba dirise balemise go ba thusa ka go tlhoka go dirwa molao motheo e bile go kgonega gore ba epelwe sediba.Ba bolemise ba tlhalositse fa go rotloediwa gore 60 per cent ya balemi ba reme masimo go tla go teratelelwa, mme ba ba sa remang go tla a tswa mo molaong motheo wa balemi gore ba dire jang. Ba bile ba rotloetsa balemi go tlhokomela matamo.Mopalamente o bile a ba tlhalosetsa gore machine e e kgaolang ditlhare e teng, go tlhokega fela gore ba ba e dirisang ba lebogwe ka jaana letlole le feletswe ke madi e bile go nne le madi a a ka baakanyang machine eo fa e senyegile.Morafe mo metseng ya Mabeleapodi le Paje ba ikuetse gore ba kgaletswe, mme ba lephata la metsi ba ba solofetsa fa mo bogautshwaneng ba tla a bona metsi ka go ne ga nna le bothata mme ba bo tsibogetse. Ba dikgotla tsa Setswana ba ne ba kopa go thusiwa ka mekowakowa ya dikoloto tse di saleng di eme, fa mapodise a kgotla a kopana le a Botswana Police, mme mopalamente a ba solofetsa fa kgang eo e tsentswe leitlho go rarabololwa ka go dira dikgotla tse di itebagantseng le tsa leruo.
Dikgoge tsa kwa ntle[baakanya | edit source]
Botswana/Palapye-Moreomabele Botswana/Moreomabele
Dipadi tse dingwe[baakanya | edit source]
- ↑ "Distribution of population by sex by villages and their associated localities: 2001 population and housing census". Archived from the original on 2007-11-24. http://web.archive.org/web/20071124145441/http://www.cso.gov.bw/html/census/dist50.html. Retrieved 2008-01-20.


text:
Motsana wa Molalatau mo Botlhaba
Molalatau ke motse o o mo kgaolong ya legare mo Botswana. O bonwa kwa botlhaba jwa nko ya Botswana, mo teng ga sekgele sa dikhilomethara tse di makgolo le Zimbabwe gape le Afrika Borwa. Mo palo bathong ya ngwaga wa 2001 dipalo di ne di le 1,788 tsa batho. Ga gona sepe se banni ba ikaegileng ka sone go tsholetsa itsholelo ya bone ka gore banni ke balemi ba ba lemelang go itsetsa.
Molalatau o biditswe ka leina la noka e e fetang mo bokone jwa motsana gape e bonwa mo sekgeleng sa dikhilomethara tse di masome a mabedi go tsweng motseng wa Bobonong yo o eleng one o o fang ditirelo mo kgaolong . Banni ba Molalatau ke Babirwa gape ba bua puo ya sebirwa ka tlholo ba tswa kwa botlaba jwa nko ya lefatshe mo lefelong go dikologa fa dinoka di kopanelang teng ya Limpopo le Motloutse. Ba ne ba patikiwa go tswa mo lefelong le ke barongwa ba ga Mmamosadinyana go fa kompone ya British South Africa Company e eileng ya fiwa lefatshe le ba atlolosa boleele jwa noka ya Limpopo mo teng ga Botswana ke Khama III.
Batho ba ba ne ba eteletswe pele ke kgosi Malema morago ga go nna le dikgogakgono le puso ya barongwa ba ga Mmamosadinyana e direla go tsweng Serowe.
Dikhutlola dingwe di tla seegelwa fa thoko[baakanya | edit source]
Mopalamente wa Bobirwa, Rre Shaw Kgathi a re ka ntata ya kwelo tlase ya itsholelo, ditiro dingwe tsa ditlhabololo di tlaa seegelwa fa thoko lefatshe ka bophara go balelwa kgaolo ya Bobirwa.A re mafatshe a neng a reka diteemane tsa lefatshe leno le o ne a amilwe ke kwelo tlase ya itsholelo, a re seemo se, se ka nna sa felela se bakile go kgaolwa ga babereki mo ditirong.Legale mopalamente a re mme e tlaare fa seemo sa itsholelo se ka tokafala ke gone ditiro tse di tlaa dirwang, a tlhalosa fa go na le tse di tlaa tswelelang di dirwa jaaka go agwa ga letamo la Thune le a reng go setse go simolotswe, go agwa ga matlo a bodiredi le go betlwa ga tsela ya Bobonong/Tsetsebye.Rre Kgathi yo a neng a buisa diphuthego tsa kgotla kwa metseng ya Motlhabaneng, Mathathane le Molaladau o boletse fa go le botlhokwa gore setshaba se nne le seabe mo ditlhabololong le go thusa go atolosa itsholelo go na le go baya fela pusong.Kgathi yo gape e leng tona wa banana, metshameko le ngwao a re, dikomiti tsa ditlhabololo tsa metse le dingwe di tshwanetse tsa tswa ka maano a go dira madi ka ditsela tsedi farologanyeng go tlhabolola metse ya bone.Mo dikganyeng tse dingwe mopalamente o gwetlhile batsadi go tsaya thuto ya bana ka tlhwaafalo mme ba tshwaragane le barutabana ka jaana thuto e le yone motswedi wa botshelo mo matshelong a gompieno a diphetogo.A re ba rotloetse bana go itebaganya le dithuto tsa bone go na le go inaakanya le nno tagi, boganana, tsa marato le ditiro tsa borukhutlhi ka gore, dika ba senyetsa bokamoso jwa bone, a re ba ba feditseng sekole ba sena ditiro ba inaakanye le mananeo a banana a dithuso go itirela bokamoso. [edit] Banni ba akgolwa
Legale Rre Kgathi o ne a akgola dikole tse di dirileng sentle mo maduong a ngogola, a re ba itsolopanye go dira ka bonatla go feta fa ba dirileng teng.A re mme tse di saletseng kwa morago o kopa barutabana ba ba neelang tshwene marapo go dira natla ka gore metlha ga se ya maloba ka jaana go berekwa ka dielo.A re bone e le barutabana ba neetswe thuto e e ba sologetseng moelemo mo matshelong a bone mme le bone ke tshwanelo gore ba neele bana thuto e e tla a solegelang molemo bokamoso jwa bone.O bile a kopa banni ba metse e, gore fa ba na le mathata a a tlhokanang le thuso ya gagwe ga ba tshwanela go emela diphuthego tsa kgotla, a re ba ikopanye le ba ofisi ya gagwe, ya ga molaodi kana ya mogolwane wa khansele go kopa thuso.Modula setilo wa lekgotlana la kabo ditsha la Bobonong, Rre Morgan Makgasane a re ba dumalane gore gonne le koketso ya lefatshe kwa ba ka atolosetsang ditsha tsa masimo a batho ba motse wa Motlhabaneng teng.Rre Makgasane a re sebe sa phiri ke gore ba na le bothata ba gore batho bangwe bane ba ipeile masimo, a a reng a ka dira gore bangwe ba tlhaelelwe ke lefatshe.Modulasetilo a re ba setse ba segile ditsha tsa masimo a motse oo, dile masome a mararo mme ba tsweletse ka go sega, a re bothata jo bongwe ke gore lefatshe la bone le na le matlapa a mantsi le melapo mme se se bo dira gore lefatshe le ngotlege.Fela jaaka kwa metseng e mopalamente e tshwareng diphuthego kwa go yone, banni ba metse e ba supile matshwenyego mabapi le bogodu jwa loruo jo ba reng bo dirwa ke batho ba lefatshe la Zimbabwe.Banni ba motlhabaneng ba ne ba ngongoregela gore batlhoki ga ba thusiwe sentle le gore bana ba sekole ba ba tlhokang ba thusiwe go fitlhelela ba fetsa dithuto tsa bone gona le gore ba thusiwe go ema bale dingwaga dile 18.Mogolwane wa boipelego, Rre Sandy Molosiwa a re bana ba ba tsenang sekole ba thusiwa go fitlhelela ba fetsa dithuto tsa bone fa ba sekasekilwe go bonnwe letlhoko la bone.


text:
Motsana wa Bonwapitse
Bonwapitse ke motse o o mo kgaolong ya legare mo Botswana. Motse o dikhilomitara dile masome mabedi kwa bokone bophirima jwa Mahalapye, gape o na le sekolo se se botlana. Mo palong batho ya ngwaga wa 2001 dipalo di ne dile makgolo a matlhano ,masome a mane le bone.[1]
Contents
Bogosi jwa motse wa Bonwapitse[baakanya | edit source]
Batho ba kgotla ya Ditlharapa kwa Bonwapitse ba re Kgosi Kebaletile Moilwa, jaanong a sutele ngwana wa bone mo setilong sa bogosi ka a setse a lekane go nna mo setilong sa gagwe.Batho ba Ditlharapa ba buile jalo mo phuthegong e ba neng ba e kopanetse le kgosi ya Mahalapye Rre Tsoebebe Segotsi, morago ga taelo e e neng e tswa kwa go ba bogosi kwa Serowe.Batho bao, ba ba neng ba akaretsa Rre Gojamang Koma, Rre Keikgopotse Raditse, Rre Selela Tshegang le Mme Leeme Tshegang, ba re e re ka Rre Tlotswana Tshegang, a lekane go tsaya bogosi jwa gagwe, ba kopa gore Rre Moilwa yo e ntseng e le kgosi ya Bonwapitse, a sute mo setilong.Batho rile e re ka ba tswa kgakala ba bua ka bogosi jwa bone, mme go se nko epe e tswang lemina, ke sone se ba neng ba isa kgang ya bone kwa Serowe kwa e rileng ba goroga teng ba kopana le mothusa motshwarelela bogosi jwa ga Mmangwato Kgosi Tlholego Seretse, yo a neng a laela gore e le ba lelwapa la bogosi kwa Bonwapitse ba kopane go tlhopha leina la motho yo e ka nnang kgosi ya bone.Ba re ditso di supa fa Rre Tlotswana Tshegang, e le ene a tshwanetsweng ke bogosi jwa Bonwapitse ka jaana rraagwe e bong Tshegang Setamere, a beilwe mo setilong sa bogosi jwa Bonwapitse ke Rre Sephekolo Tshukudu.
E rile Kgosi Moilwa a tswa la gagwe, a kopa ba Ditlharapa go tsaya kgang eo ka matsetseleko ka jaana a neetswe bogosi joo ke morafe wa Bonwapitse ka ditlhopho tsa 1989, mme ya re morago ka 1990 a tlhomamisiwa ka fa molaong ke Kgosi Sediegeng Kgamane.Kgosi Moilwa o rile ka nako ya batho ba Bonwapitse ba mo neela setilo sa bogosi ga go ise go nne le ope yo a neng a mo lebisa mafoko a gore o tshwarelela mongwe, mme ka jalo a bolela fa e sa ntse e le kgosi ya bone go fitlhelela a tlogela tiro ka bogodi kana a ntshiwa ke ba bogosi kwa Serowe.Rre Segotsi o rile le fa ba kopa gore bogosi bo neelwe Rre Tshegang, ba tshwanetse go lemoga gore e le banni ba Bonwapitse, ke bone ba tlhophileng Rre Moilwa go nna kgosi ya bone.O kopile botlhe ba ba amegang mo kgannyeng eo, go balelwa Kgosi Moilwa, Rre Tshegang le batho ba kgotla ya Ditlharapa, go dirisanya mmogo le go emisa go bua ka kgang ya bogosi go fitlhelela ba bogosi kwa Serowe ba rarabolola kgang eo ka botswerere.
Banni ba kopiwa go tlotlo kgosi[baakanya | edit source]
Kgosi Tsoebebe Segotsi wa Mahalapye o kopile banni ba Bonwapitse, go dirisana sentle le kgosi ya bone gore ba kgone go tsweledisa ditlhabololo tsa motse wa bone mmogo.Rre Segotsi o ntshitse mafoko a mo moletlong o mo go one morafe wa Bonwapitse, o neng o ipelela go tlhongwa ga ga Rre Totswana Tshegang mo setilong sa bogosi jwa motse oo.A re motse wa bone o ka gatela pele mo ditlhabololong fela fa go na le tirisano fa gare ga bone le kgosi e bile ba abelana megopolo le dikomiti di tshwana le ya ditlhabololo tsa motse, twantsho borukutlhi, botsogo le ya badirelapuso.Kgosi Segotsi o tsweletse ka go kopa Rre Tshegang go nyala gore a kgone go nna le bana ba e ka reng sehularong sa gagwe, ba mo tlhatlhama mo setilong sa bogosi, go hema dikgang tsa go lwela bogosi jaaka go direga mo dikgaolong tse dingwe tsa lefatshe leno.A re e le ba bogosi le lephata la dikgaolo ba tlhokisiwa boroko ke dikgang tse di a golelang pele tsa go lwela bogosi mo kgaolong ya Ga-Mmangwato, mme a re seo se bakwa ke go tlhoka go itlhaloganya ka fa bana ba lelwapa la bogosi ba tlhomaganang ka teng.E rile kgosi Loomatsoga Gaogane wa Mmutlane a tswa la gagwe, a bolela fa kgosi e le thotobolo ya matlakala, ka jalo a kopa Rre Tshegang go tshwara morafe wa gagwe ka tekatekano le go ikgapha mo go mpampetseng fa a reeditse ditsheko le go emisa go itshunya nko mo dipolotiking ka jaana e le modirelapuso.
E rile Kgosi Gaogane a itebagantse le morafe wa Bonwapitse a ba kgothatsa go tlhwaafalela ditlhabololo tsa motse wa bone boemong jwa go diiwa ke ditshele tse a reng di ka busetsa motse wa bone kwa morago.Mokhanselara wa kgaolwana eo Rre Magogodi Phatalalo, ene o ne a kopa banni ba Bonwapitse go tsena diphuthego tsa kgotla ka e le tsone tse ba ka lekodisiwang ka ditsamaiso tsa puso mo go tsone le go lekodisiwa ka ditlhabololo tse di dirwang mo motseng wa bone.E rile Rre Tshegang a tswa la gagwe, a tlhomamisetsa morafe fa a tlaa dirisana le bone ka dinako tsotlhe, mme a re o tshwenngwa ke ka fa ditsha di bewang ka teng mo motseng wa gagwe.Moletlo o ne wa natefisiwa ka maboko le moopelo wa dikhwaere ka baithuti ba sekole se sebotlana sa motse oo le khwaere ya Diphalana go tswa kwa Palla-Road.
Ditlhabololo tsa Mahalapye di godisa Bonwapitse[baakanya | edit source]
E re ntswa toropo ya Mahalapye e tlwaelesegileng ka leina la diponeng e le engwe ya ditoropo tsa ntlha go nna le motlakase, go lebega o ne wa se ka wa nna le ditlhabololo tse ditona morago ga diofisi tsa diterena mo nakong e e fetileng.Go lebega ditlhabololo di ne tsa se ka tsa tla ka bonako mo motseng oo mme tsa tsaya lebaka go tla ntswa e le motse o mogologolo.Kgosi Tshipe Tshipe wa Mahalapye ene a re o dumela gore ga se gore ditlhabololo di diegile fela tsamaiso ya ditlhabololo tsa setshaba ke yone e ka diang ditlhabololo go ya kwa metseng ka go farologana.A re ditlhabololo le tsone di a farologana go ya ka gore batho ba ba nnang mo lefelong leo ba tlhoka eng.E rile bosheng ditlhabololo tsa simolola go ya kwa Mahalapye ka monokela mme motse wa simolola go bonala gore o tlaa nna le ditlhabololo.
Mahalapye o ne a agelwa kokelo e tona e e tlaa thusang metse e e mabapi mme a salwa morago fela bosheng jaana ke matlo a masha a Botswana Housing Corporation.Tse diterelo di thusa banni ba metsana e e gaufi le toropo e,jaaka wa Bonwapitse,Radisele,Machaneng le emengwe.E re matlo a ntse a tsweletse a agiwa, mothusa Tautona Lt Gen Mompati Merafhe a ya go simolodisa semmuso kago ya otele ya Cresta e e yang go nna le matlo a le masome a marataro le botlhano.Kgosi Tshipe a re se ke selo se se itumedisang tota ka jaana motse jaanong o simolola go nna le ditlhabologo tse dikgolwane.A re diofisi tsa mapodisi tse di tlogang di fela di neetse motse wa Mahalapye seriti ka jaanong e bile motse oo o tlile go okamela diofisi tse dingwe tsa sepodisi.Go setse go na le menahune ya gore go tlaa nna gape le marekisetso a masha a a tlaa yang go agiwa kwa Mahalapye.Motse le one o setse o godile ka bosheng jaana go sa tswa go bewa Flowertown wa bobedi mme tseo ke dingwe tse di tlaa tlisang ditlhabololo.Kgosi Tshipe a re e re ntswa motse wa Palapye o setse o feta wa Mahalapye ka ditlhabololo, seo se bakilwe ke gore go agiwe mmadikolo wa maranyane teng mme bagwebi ka bontsi ba nna le kgatlhego ya go simolodisa dikgwebo ba lebile batho ba ba yang go nna teng. A re go na le madirelo a a runyang kwa Palapye jaaka a go dirwa ga galase mme seo ke lenaneo la puso gore Mahalapye le ene a tle a tlhabologe.Tshipe a re kwa Lose go dirwa semente mme seo ke nngwe ya ditlhabololo tse di godisang motse wa Mahalapye.A re go tshwanetse ga elwa tlhoko gore ditlhabololo tse di tlang di tlaa thapa banana ba motse wa Mahalapye e seng fela go tlisa dikago tse di sa busetseng batho wa motse sepe.O ne gape a re a ditlhabololo le tsone di na le dikgwetlho tsa tsone jaaka borukhutlhi jwa maemo a a kwa godimo mme seo go ka thusa batho ba dirisana le mapodisi.
Dikgoge tsa kwa ntle[baakanya | edit source]
Dipadi tse dingwe.[baakanya | edit source]
- ↑ "Distribution of population by sex by villages and their associated localities: 2001 population and housing census". Archived from the original on 2007-11-24. http://web.archive.org/web/20071124145556/http://www.cso.gov.bw/html/census/dist51.html. Retrieved 2008-01-13.


text:
Fatshe leno la rona
Fatshe leno la rona ke pina ya setšhaba ya lefatshe la Botswana. E tlhamilwe ke Rre Kgalemang T. Motsete, ya bo e amogelwa ke puso ya Botswana fa lefatshe la Botswana le sena go tsaya boipuso.
Mafoko a yone[baakanya | edit source]
- 1
- Fatshe leno la rona,
- Ke mpho ya Modimo,
- Ke boswa jwa borraetsho,
- A le nne ka kagiso.
-
- KHORASE
- Tsogang, tsogang! banna, tsogang!
- Emang, basadi, emang, tlhagafalang!
- Re kopaneleng go direla,
- Lefatshe la rona.
- 2
- Ina lentle la tumo,
- La tšhaba ya Botswana,
- Ka kutlwano le kagisano,
- E bopagantswe mmogo.
-
- KHORASE


text:
A lo Bakeresete?
Ee. Re Bakeresete ka mabaka a a latelang:
Re leka ka bojotlhe go latela dithuto le boitshwaro jwa ga Jesu Keresete.—1 Petere 2:21.
Re dumela gore Jesu ke ene a ka re thusang go bona poloko, gore “
ga go na leina le lengwe kafa tlase ga legodimo le batho ba le neilweng le re tshwanetseng go bolokwa ka lone.”—Ditiro 4:12.
Fa motho a nna mongwe wa Basupi ba ga Jehofa o kolobediwa mo leineng la ga Jesu.—Mathaio 28:18, 19.
Fa re rapela re rapela ka leina la ga Jesu.—Johane 15:16.
Re dumela gore Jesu ke Tlhogo, kgotsa yo o tlhomilweng go laola batho botlhe.—1 Bakorintha 11:3.
Le fa go ntse jalo, re farologana ka ditsela di le mmalwa le ditlhopha tse dingwe tse di bidiwang tsa Bokeresete. Ka sekai, re dumela gore Baebele e ruta gore Jesu ke Morwa Modimo, e seng gore ke karolo ya Tharonngwe. (Mareko 12:29) Re dumela gore moya wa motho o a swa, gore ga go na lebaka lepe la Dikwalo la go ruta gore Modimo o bogisa batho ka go ba fisa ka bosakhutleng mo diheleng, kgotsa gore ba ba etelelang pele mo ditirong tsa bodumedi ba tshwanetse go newa direto tse di ba tlotlomatsang go feta batho ba bangwe.—Moreri 9:5; Esekiele 18:4; Mathaio 23:8-10.


text:
Atamalana le Jehofa
Modimo o go laletsa gore o atamalane le ene. Buka eno e tla go bontsha go tswa mo Baebeleng gore o ka dira seo jang.
Ketapele
O ka nna le kamano e e gaufi thata le Jehofa Modimo e e ka se kang ya senngwa ke sepe.
KGAOLO 1
“Bona! Yono ke Modimo wa Rona”
Ke eng fa Moshe a ne a botsa leina la Modimo ntswa a ne a setse a le itse?
KGAOLO 2
A Ruri o ka ‘Atamalana le Modimo’?
Jehofa Modimo yo e leng Mmopi wa legodimo le lefatshe, o a re laletsa e bile o re naya tsholofetso.
KGAOLO 3
“O Boitshepo, O Boitshepo, O Boitshepo Jehofa”
Ke ka ntlha yang fa Baebele e amanya boitshepo le bontle?
KAROLO 1
‘O na Le Nonofo e Kgolo’
Mo karolong eno, ithute ka maatla a ga Jehofa a go bopa, go nyeletsa, go sireletsa le go tsosolosa.
KGAOLO 9
“Keresete Maatla a Modimo”
KAROLO 2
“Morati wa Tshiamiso”
Mo karolong eno, bona kafa Modimo ka metlha a dirang se se siameng ka gone a sa tlhaole.
KGAOLO 11
“Ditsela Tsotlhe Tsa Gagwe di Tshiamiso”
KGAOLO 13
“Molao wa ga Jehofa o Itekanetse”
KGAOLO 15
Jesu o “Baya Tshiamiso mo Lefatsheng”
KAROLO 3
“O Pelo e e Botlhale”
Mo karolong eno, botlhale jwa Modimo bo tlhalosiwa bo gaisa kitso ya gagwe e e sa feleng.
KGAOLO 17
‘A Boteng Jwa Botlhale Jwa Modimo!’
KGAOLO 18
Botlhale mo ‘Lefokong la Modimo’
KGAOLO 20
“O Pelo e e Botlhale”—Mme o Boikokobetso
KAROLO 4
“Modimo ke Lorato”
Mo karolong eno, ithute lebaka la go bo lorato lwa Modimo e le nonofo ya gagwe e e tlhomologileng thata.
KGAOLO 23
‘O re Ratile Pele’
KGAOLO 28
“Ke Wena o le Nosi yo o Ikanyegang”
KGAOLO 29
“Go Itse Lorato Lwa ga Keresete”
KGAOLO 30
“Lo Tswelele lo Tsamaya mo Loratong”
KGAOLO 31
“Atamelang Modimo, Mme o Tla lo Atamela”
Ke potso efe ya botlhokwa e o ka ipotsang yone? O ka e araba jang?


text:
A Basupi ba ga Jehofa ba Fetotse Baebele Gore e Dumalane Le se Ba se Dumelang?
Nnyaa, ga re a dira jalo. Go na le moo, fa re ne re lemoga gore dilo tse re di dumelang ga di tsamaisane le se se mo Baebeleng, re ne ra di fetola.
Bogologolo pele re gatisa Thanolo ya Lefatshe le Lesha ya Dikwalo Tse di Boitshepo ka 1950, re ne ra tlhatlhoba Baebele. Re ne re dirisa dithanolo dipe fela tse di neng di le teng mme ra thaya se re se dumelang mo go tsone. Sekaseka dikai di le mmalwa tsa dilo tse Basupi ba ga Jehofa ba sa bolong go di dumela mme o itirele tshwetso ya gore a di dumalana le se tota Baebele e se rutang.
Se re se dumelang: Modimo ga se Tharonngwe. Kgatiso ya July 1882 ya makasine wa Zion’s Watch Tower e ne ya re: “Babadi ba rona ba itse gore le fa re dumela mo go Jehofa le Jesu le Moya o o boitshepo, re gana gotlhelele thuto e e seng ya Dikwalo ya gore bano ke Medimo e meraro mo mothong a le mongwe, kana jaaka ba bangwe ba re, ke Modimo o le mongwe mo bathong ba bararo.”
Se Baebele e se buang: “Jehofa Modimo wa rona ke Jehofa yo mongwe fela.” (Duteronome 6:4, Baebele e e Boitshepo) “Re na le Modimo o le mongwe fela, Rara, yo dilo tsotlhe di tswang mo go ene, yo re bopetsweng ene; le Morena a le mongwe fela, e bong Jesu Keresete yo dilo tsotlhe di leng ka ene, yo le rona re leng ka ene.” (1 Bakorintha 8:6, Baebele ya Tswana Central) Jesu ka boene o ne a re: “Rara o mogolo mo go nna.”
—Johane 14:28, Douay-Rheims Version.
Se re se dumelang: Batho ga ba tlhokofadiwe ka bosakhutleng mo molelong wa dihele. Makasine wa Zion’s Watch Tower wa June 1882 wa setlhogo se se reng “Dituelo Tsa Boleo ke Loso,” se se nopotsweng mo go Baroma 6:
23 mo thanolong ya King James Version, o ne wa re: “Mafoko ano a tlhamaletse e bile a a utlwala. Tota ga go utlwale gore batho ba bantsi ba ba iphakang fa ba tsaya Baebele e le Lefoko la Modimo ba ganetse mafoko ano a a utlwalang, ba bo ba re ba dumela fa Baebele e ruta gore dituelo tsa boleo ke go tshelela ruri o tlhokofadiwa.”
Se Baebele e se buang: “Mowa o o leofang, go tla swa one.” (Esekiele 18:
4, 20, Baebele e e Boitshepo) Kotlhao ya bofelo ya batho ba ba ganetsang Modimo ga se tlhokofatso ya bosakhutleng, mme ke “tshenyego e e sa khutleng.”—2 Bathesalonika 1:9, Baebele e e Boitshepo.
Se re se dumelang: Bogosi jwa Modimo ke puso ya mmatota, e seng boemo jwa pelo. Makasine wa Zion’s Watch Tower wa December 1881 o ne wa bua jaana ka Bogosi jwa Modimo: “Boammaaruri ke gore, go tlhomiwa ga bogosi jono go tla akaretsa go senngwa ga magosi otlhe a lefatshe.”
Se Baebele e se buang: “E tla re mo metlheng ya dikgosi tseo, Modimo wa legodimo o tla tlhoma bogosi jo bo se kitlang bo senngwa gope, mme le mmuso wa lone ga o kitla o tlogelelwa tšhaba e sele, mme bo tla thubaganya bo nyeletsa magosi ao otlhe, mme bo tla ema ka bosakhutleng.”—Daniele 2:44, Baebele e e Boitshepo.
A Thanolo ya Lefatshe le Lesha ke yone fela e Basupi ba ga Jehofa ba e dirisang go tshegetsa se ba se dumelang?
Nnyaa, re dirisa dithanolo tse dingwe tse dintsi tsa Baebele mo tirong ya rona ya go rera. Tota e bile, le fa gone re naya batho khopi ya Thanolo ya Lefatshe le Lesha kwantle ga tuelo e le karolo ya thulaganyo ya rona ya go ithuta Baebele mahala, re itumelela go ithuta le batho ba ba ratang go dirisa dithanolo tse dingwe.


text:
Bofelo Jwa Lefatshe e ka Tswa E se Se o Se Akantseng
KWANTLE ga gore ditiragalo tseo tse go builweng ka tsone tse batho ba akanyang gore di tla fedisa lefatshe ga di neye batho tsholofelo gotlhelele, go na le dilo tse dingwe tse tharo tse di tshwanang ka tsone. Sa ntlha, di theilwe mo dikgopolong tsa batho, mme batho ga ba kgone go bolelela pele se se tla diregang mo isagweng. Sa bobedi, go ya ka tsone, fa e le gore batho ba tla falola, ba tla falola ka lesoba la mogodu. Sa boraro, batho ba ba falolang bofelo jwa lefatshe ba ka goga bokete tota gore ba nne ba tshela.
Go farologana le seo, se Baebele e se tlhalosang malebana le isagwe se a utlwala. Go ya ka Baebele ga go na pelaelo gore go na le phetogo e kgolo e e tlang. Mme batho botlhe ba ba dirang thato ya Modimo ba tlhomamiseditswe gore ba tla falola. Mo godimo ga moo, Baebele ga e bolelele pele gore lefatshe le tla senngwa ke go thunya go gogolo mo go tla dirang gore le she lore e bile ga e re le tla fedisiwa ke serame se segolo. Le tla fetolwa lotlhe go nna paradaise.
Le fa go ntse jalo, batho ba le bantsi ba fitlhela go le thata go dumela dipolelelopele tse di ntseng jalo tsa Baebele. Batho ba ba belaelang ba tsaya gore dithuto tsa Baebele tse di ka ga pitlagano e kgolo, Haramagedona, dingwaga tse di sekete le Paradaise ke ditlhamane. Baithutabodumedi ga ba bolo go tlotla ka dithuto tseno, go ganetsana ka tsone le go di tlhalosa. Dikgopolo tsa bone ga di tshwane. Mokwadi mongwe e bong Bruce A. Robinson o bolela jaana malebana le bofelo jwa lefatshe: “Go ka direga gore mo dithutong tsotlhe tse di sa utlwaleng sentle tsa madumedi a a ipitsang a Bokeresete, ga go na epe e go kwadilweng thata jaana ka yone go feta eno.” Seo se feletse ka eng? Batho ba tlhakane tlhogo.
Le fa go ntse jalo, Dikwalo tsone di a utlwala. Baebele ke molaetsa wa Modimo, mme ga a batle gore re tlhakanngwe tlhogo ke se se larileng kwa pele. Ela tlhoko dipotso tse gantsi batho ba di botsang mmogo le se Baebele e se bolelang. Fa e le gore o batla go ithuta mo go oketsegileng ka kgang eno, kopa buka ya Totatota Baebele e Ruta Eng? e e gatisitsweng ke Basupi ba ga Jehofa.
A lefatshe le batho ba tla senngwa?
“Basiami ba tla rua lefatshe, mme ba tla aga mo go lone ka bosakhutleng.”—Pesalema 37:29.
A go na le batho bape ba ba tla swang?
“Bathokgami ke bone ba ba tla agang mo lefatsheng, mme ba ba se nang molato ke bone ba ba tla salang mo go lone. Fa e le baikepi bone, ba tla kgaolwa mo lefatsheng; mme maferefere one, a tla kumolwa mo go lone.”—Diane 2:21, 22.
A Modimo o kile a tsaya kgato ka batho ba ba boikepo mo nakong e e fetileng?
Modimo “o ne a se ka a ithiba go otlhaya lefatshe la bogologolo, mme a boloka Noa, moreri wa tshiamo, a babalesegile le ba bangwe ba le supa fa a ne a tlisa morwalela mo lefatsheng la baikepi; mme ka go dira metse ya Sodoma le Gomora melora fela o ne a ba bona molato, a tlhomela baikepi sekao sa dilo tse di tla tlang.”—2 Petere 2:5, 6.
A re ka itse letlha le katlholo ya Modimo e tla tlang ka lone?
“Ka ga letsatsi leo le ura eo ga go na ope yo o itseng, le fa e le baengele ba magodimo kgotsa Morwa, fa e se Rara fela. Gonne fela jaaka malatsi a ga Noa a ne a ntse, go nna gone ga Morwa motho go tla nna jalo. Gonne fela jaaka ba ne ba ntse mo malatsing ao pele ga morwalela, baa ja e bile baa nwa, banna ba nyala le basadi ba neelwa nyalong, go fitlha ka letsatsi le Noa a tseneng mo teng ga araka ka lone; mme ba se ka ba tsaya tsia go fitlha morwalela o tla o bo o ba gogola botlhe, go nna gone ga Morwa motho go tla nna jalo.”—Mathaio 24:36-39.
A go na le sesupo sepe fela sa gore bokhutlo bo tla tloga bo tla?
“Mo metlheng ya bofelo go tla nna le dinako tsa mathata tse go leng boima go lebana le tsone. Gonne batho ba tla nna baithati, barati ba madi, baipegi, ba ba mabela, batlhapatsi, ba ba sa utlweng batsadi, ba ba sa lebogeng, ba ba sa ikanyegeng, ba ba se nang lorato lwa tlholego, ba ba sa batleng go tsena mo tumalanong epe, ba ba senyang batho maina, ba ba se nang boikgapo, ba ba bogale jo bo tshabegang, ba ba sa rateng se se molemo, baoki, ba ba tlhogoethata, ba ba gogomosiwang ke boikgogomoso, barati ba menate go na le go nna barati ba Modimo, ba ba nang le sebopego sa boineelo jwa bomodimo mme ba latola maatla a jone.”—2 Timotheo 3:1-5.
Batho ba tla nna le isagwe e e ntseng jang mo lefatsheng?
Modimo “o tla phimola dikeledi tsotlhe mo matlhong a bone, mme loso lo tla bo lo seyo, le fa e le khutsafalo le fa e le selelo le fa e le botlhoko di tla bo di sa tlhole di le gone. Dilo tsa pele di fetile.”—Tshenolo 21:4.
Modimo “o tla phimola dikeledi tsotlhe mo matlhong a bone”
Le fa Dikwalo di re naya maoko fela a se se larileng kwa pele, di re tlhomamisetsa gore batho ba ka nna le tsholofelo. Isagwe e tla bo e itumedisa go feta kafa re ka kgonang go tlhaloganya ka gone. O ka tshepa gore seo se boammaaruri mme o ka solofela gore se Jehofa Modimo a se solofeditseng o tla se diragatsa.


text:
Lefatshe la barotse
(This page's format needs to be reviewed. You can help by editing it.) Lefatatshe la barotse ke kgaolo e mo bophirima jwa lefatshe la zambia, gape ke legae la batho ba morafe wa ba lozi kana Bariotse ba ba neng ba itsewe jaaka Luyi kana Aluyi pele. Pelo ya lefatshe la bone ke Barotse floodplain ko godimo ga noka ya Zambezi, le yone e e tsege jaaka Bulozi kana Lyondo, mme e akaretsa lefelo le fa godimo la thaba, le akaretsa se se itsegeng gompieno jaaka kgaolo ya bophirima ya lefatshe la Zambia. Mo dingwageng tse di fitileng tsa puso ya mmamosadinyana, lefatshe la barotse le ne le akaretsa mafelo a a gautshwane a eleng bokonibophirima, legare le borwa le Caprivi ko bokonebothaba jwa Namibia le bontha bongwe jwa borwa bothaba jwa Angola le go fitlha ko Cuando kgotsa noka ya Mashi.
Puso ysa ntlha ya kgosi ya lefatshe la barotsi e ne ele kgosi Litunga se se raya gore ‘mothokomedi wa lefatshe’, yo one a tsholwa ke Litunga Mulambwa yo o neng busa mo dingwageng tse dikete tse lesome le boferabongwe tse difitileng le ka ngwanangwana wa gagwe, Litunga Lewanika yo mogolo yo o busitseng go tswa ka ngwaga wa 1878 go fithelela ngwaga wa 1916, a bo a ikutsa ka nagwaga wa 1884 go fithelela wa 1885, yo o ne a tshosolosa ditso tsa ba Lozi mo itsholelo ya sepolotiki mo nako ya thaselo ya bakololo, dikgaisano tsa mo gare, matshosetsi a kwa ntle jaaka tse di neng tsa dirwa ke matebele le go gasama ga puso ya Europa.
Mo ditsong seemo sa lefatshe la barotse ko tshimologong ya puso ya Europa se sene se sa tshwane le sa mafelo a mangwe a neng a nna lefatshe la Zambia. E ne e le lefelo la ntlha ko bokoni jwa Noka ya Zambezi e e ya nna le tumalano ya ditswa mmung le komponi ya Britain ya aferika borwa YA GA Cecil Rhodes. Moragonyana Lewanika o ne a ya go ngongorega ko lontone le mmamosadi Victoria gore komponi ya BSAC ga ba bua sentle dintlha tsa tumalano, mme ngongorego ya gagwe ga e a ka ya reediwa, ka ngwaga 1900, Britain e ne supa ka semmuso gore lefelo le sireleditswe gape le a le laola jaaka bontlha bongwe jwa Bokoni-bophirima jwa Rhodesia.[1]
Batho ba lefatshe la Barotsi ba tswelela ba batla go tsewa jaaka lefatshe mme ba letelelwa go ikemela ka nosi mo mafatsheng a neng a latelam, Rhodesia wa ko bokoni le Zambia yo o ipusang. Ka nako ya dipuisano tsa boipuso tsa pele, batho ba barotse ba kopa gore mmamosadi Victoria a tswelele a ba sireleditse. Keletso ya go secede e ne e buiwa nako le nako, se sa dira dikgothang le puso kana goromente ya ga Kenneth Kaunda, se se ne sa supwa ke go fetola leina go tswa mo Lefatsheng la barotse go ya ko kgaolong ya Bophirima. Go ya ka dikakgelo tsa barotsi, goromente ya mo lusaka e ne sa letelele gore lefatshe la Barotse le thabologe___ le ne le na le tsela e e siameng e lengwe e e neng e tsena mo legareng, go tswa mo Lusaka go ya ko toropo kggolo ya kgaolo ya Mongu, gape e sena dithabololo tse di leng teng mo mafatsheng a mangwe. Motswedi wa motlakase o ne e se wa maemo a ntlha, o ikaegile ka madrelo a motlakase a ko Karioba. Ditlamorago tsa dilo tse di ntse di a buiwa nako le nako.[1]
Goromente ya lefatshe la Barotsi ke Kuta,m le tlhomilwe ke tona kgolo Ngambela.
Dipadi tse dingwe[baakanya | edit source]
- Dipadi tse dingwe tse di akaretsang
Template:Coord missing Template:MonarchiesTemplate:Zambia-geo-stub


text:
Merogo
Lefoko merogo le raya senngwe se se jegang e ka nna bontlha bongwe jwa setlhare kgotsa matlhare, mme go sa akarediwe dipeo gape le maungo. Se se raya matlhare, ditlhito, kgotsa medi ya ditlhare mme gape go akarediwe le dimela tse dingwe (jaaka squash).
Lefoko merogo/morogo ga le na leina la nnete le le tsepameng mo dithutong tsa biology; ka go rialo lefoko le le raya dilo tse di mmal culinary and cultural tradition. Sekai ke gore batho ba tsaya gore mabowale one ke merogo le fa e ntse e se ditlhatsana,[1][2],fa bangwe bone ba a kgaoganya le dijo ka kakaretso.[3]
Merogo e mengwe e kgona go jwewa e sa apewa fa e mengwe yone e jewa e apeilwe, gape le e mengwe ke tshwanelo ya gore e jewe e apeilwe. Merogo gantsi e jewa e apewa e le seshabo kgotsa mo dijong tse di letswai. Le fa go ntse jalo, merogo mengwe e dirisiwa mo dijong tse di nang le sukirinyana, jaaka rhubarb pie le carrot cake.
Tlhaloso ya lefoko "merogo" jaaka "setlhare se se golang se jewa" e ne e ise e simololwe go fitlha ka 18th century.[4]
Contents
Mafoko[baakanya | edit source]
Go nale mafoko a le mane a a rayang merogo le maungo:
- Maungo(dimela): peo ya leungo (nako dingwe e akaretsa tse di farologanyeng popego),
- Leungo(a a kgethiwang): bontlha bongwe jo bo jewang jo bo nang le sukiri,
- Merogo: bontlha bongwe jo bo jewang jo bo letswainyana.
Nngwe ya dimela di tshwana mmidi kgotsa dinawa , di ka tsewa fela jaaka merogo.
Nngwe ya dipotso tsa gore a mme tamati ke morogo e santse e kile ya sekwa kwa kgotla tshekelong ya United States ka ngwaga wa 1893. Mme kgotla e tlhalositse ka molao motheo wa Nix v. Hedden gore tamati ke morogo ka gore e wela mo dituelong tsa ngwaga wa 1883 tsa dithoto tse di tswang kwa mafatsheng a sele. Kgotla kgolo e bile ya papamatsa gore tamati ke leungo gape fa go buiwa ka dithuto tsa dimela.[5]
Gantsi molefatsheng la Botswana merogo e jewa ka tamati, ditapole, anyansi le di carrots. Se di dira gore morogo o tiye dikotla tse di tlhokegang mo mmeleng wa motho gape maungo aa natetsha morogo thata. Merogo e tlhokana le thokomelo ee namatsang fa motho a e jadile, gonne merogo ke ngwe ya dimela tse di tshabelelwang ke go bola ka bonako, fa godimo ga moo e thokana le thokomelo e ntsi kgathanong le ditshidinyana tse di jang merogo gore di seka tsa senya morogo.
Gantsi thata gore morgo o gole sentle o tlhokana le go nosediwa, motshetelo, molemo wa pesticides. Se golo bogolo jang ka gore mo fatsheng a tshwana le a Botswana jaana batho ka bontsi ba itshetsa ka yone temo thuo. Kajolo dimela le maungo a thokanale thokomelo e tshwanang le ya teemane.
Temo ya merogo le maungo e ka tshetsa batho[baakanya | edit source]
Mothusa tona wa temothuo, Rre Oreeditse Molebatsi o rotloeditse balemi ba merogo le maungo go dira ka natla go jesa lefatshe leno.E rile mothusa tona a bua kwa phuthegong ya balemi ba merogo ba kgaolo ya legare kwa Mahalapye ka Mosupologo, a ba bolelela fa a tshwentswe ke go sa direng sentle ga bone.Rre Molebatsi a re lephata la gagwe le na le lenaneo la temo ya merogo la ISPAAD, le mo go lone puso e thusang balemi go simolola le go tsweledisa temo ya nosetso. A re temo ya merogo ke kgwebo e molemi a ka dirang madi go itshetsa le go jesa lefatshe, a tlatsa ka gore balemi ba itse fa temo ya merogo e raya molemi a dira ka diatla go ntsha maduo a a kwa godimo.Rre Molebatsi a re o tshwenyegile thata ka gore go na le balemi ba le bantsi mo kgaolong ya legare mme sebe sa phiri ke gore bontsi jwa bone ga ba dire sentle, a ipotsa gore matsapa di a tsaya kae.O ne a rotloetsa balemi ba nosetso go tsaya temo ya bone ka tlhoafalo ka jaana go na le mmaraka wa merogo mo Botswana le mo mafatsheng a sele. Mothusa tona o ne a rotloetsa balemi ba ba direlang mo dikgaolong tse di se nang metsi gore ba kgone go tswelela mo kgwebong ya bone.A re go na le balemi ba ba sa direng sentle mo dikgaolong tse dingwe lebaka le letona e le metsi, mme seo se ba kgoreletse go gola le go kgona ditoro tsa bone.Rre Molebatsi a re o lemogile fa go na le mathata mo baleming ka jaana thobo ya bone e le kwa tlase ntswa go na le badirelapuso ba ba firetsweng go ba thusa go tokafatsa thobo.O ne a kgothatsa balemi go dirisana thata le badiri bao mo dikgaolong tsa bone gore maduo a nametse le gone gore molemi a obe letsogo.A re thobo ya merogo mo lefatsheng leno fa e kopantswe ga e goroge kwa seelong se se batlwang go jesa Batswana, mme seo se pateletse puso go reka merogo kwa ntle.
Rre Molebatsi a re ke ka moo a emeng ka dinao gore balemi ba dire ka natla go ntsha thobo e e lekaneng go rekisiwa mo mmarakeng wa Botswana.A re o kgatlhanong le balemi ba e reng go nna thata mo kgwebong ya bone ba bo ba sia ba tlogela, a tlatsa ka gore seo ga se na go isa lefatshe la Botswana gope. Mothusa tona a re kgwebo e raya gore molemi o tsile go dira ka gotlhe go sa kgathalesege gore o a latlhegelwa kgotsa o dira dipoelo ka a tlhaloganya gore tse di kgona go diragala mo kgwebong.O ne a rotloetsa balemi ba merogo go simolodisa mokgatlho o o ba tshwaraganyang gore ba bue ka lentswe le le lengwefela.Rre Molebatsi a re go nna mokgatlho go a busetsa ka puso e ka reetsa dilelo tsa bone fa ba bua ka lentswe le lengwe fela.O ne a kopa balemi gore ba tswe ka megopolo e e ka thusang puso go tsaya ditshwetso tse di maleba le gone go fetola ditsetlana tsa go tlhabolola temo ya nosetso. E rile balemi ba tswa la bone ba supa fa ba lebanwe ke dikgwetlho di tshwana le letlhoko la metsi le motlakase o o turang mo go ngomolang pelo fa ba re ba o tsenya kwa masimong.Nngwe ya dikgang tse ba neng ba di ntsha e bile ba kopa puso go e sekegela tsebe ke go fokodiwa ga ditlhwatlhwa tsa go hira batswakwa ka ba le turu mme e bile gape Batswana e se batho ba ba ratang go bereka kwa masimo.Ba re e sale diteseletso tsa nakwana di emisiwa jaanong ba sokola ka batho ba ba dirang kwa masimong mme ba kopa puso go di busetsa.Fa a latlhela la motlapitsong, Rre Koonyatse Tamasiga o ne a re go na le batho ba ba saleng ba fiwa masimo mo kgaolong ya Dikabeya gore ba simolole go lema mme nako kgolo ke eno, ka jalo a kopa puso go a neela balemi ba ba tlhoafaletseng temo.A re masimo ga a ka ke a fiwa batho fela ba bo ba sa a dirise.
Dikai tsa dimela tse di dirisiwang jaaka merogo.[baakanya | edit source]
Palo ya dilo tse di bitswang "merogo" e telele ebile ga e akaretse bontlha bongwe jwa dimela:
- Lehupela la sethunya
- Dipeo
- Mmidi , dinawa,
- Matlhare
- Mahupela
- Dithitwa
- Dithitwa tsa matlhare
- Modi
- Dinawa
Dikota[baakanya | edit source]
Dingwe tsa dikota tse e leng gore morogo o nale tsone ke tse di latelateng tse di kwadilweng ka puo ya seeng:
vitamins A and E, protein, fiber, zinc, thiamin, calcium le iron le tse dingwe fela jalo. http://www.vegetariantimes.com/blog/nutrition-face-off-raw-vs-cooked-spinach/
Tlhokomelo[baakanya | edit source]
Thobo e e faphegileng e tsweledisa botsheolo jwa merogo .
Merogo e nang le mathare e tshwanetse ya dirisiwa mo nakong e e khutswane , kgotsa ya bewa mo pampiring e phutlhetswe.
Maemo[baakanya | edit source]
Template:Expand section Go nale maemo a ISO a a buang ka merogo le maungo.[6]
O ka tsibogela[baakanya | edit source]
- Boleng jwa dijo
- Tshireletso ya dijo
- Leungo
- Palo ya merogo
- Merogo e e nnang e le teng ngwaga otlhe
- Baji ba merogo
- Veganism
- Malwetse a merogo
- Diphologolo tse di jang merogo
- Thekiso ya merogo
Dipadi[baakanya | edit source]
- ↑ "Mushrooms" classified under "Other vegetables". In What foods are in the vegetable group? United States Department of Agriculture. Last modified on 2011-05-31 02:35 PM. Retrieved 2011-06-02.
- ↑ "Mushrooms" classified under "VEGETABLES". In Suggestions - Vegetables at Cooks.com. Accessed on 2009-06-24].
- ↑ Alternative Crops and Plants: Vegetables and Mushrooms. United States Department of Agriculture. Last modified on 2009-06-08. Retrieved 2009-06-24.
- ↑ Ayto, John (1993). Dictionary of Word Origins. New York: Arcade Publishing. ISBN 1-55970-214-1. OCLC 33022699.
- ↑ Full text of this opinion in Nix v. Hedden courtesy of Findlaw.com.
- ↑ "67.080: Fruits. Vegetables". International Organization for Standardization. http://www.iso.org/iso/iso_catalogue/catalogue_ics/catalogue_ics_browse.htm?ICS1=67&ICS2=80. Retrieved 2009-04-23.
Palo pele[baakanya | edit source]
- Munro, Derek B., Small, E. 1997 Vegetables of Canada. NRC Research Press, Ottawa ISBN 978-0-660-19503-2


text:
Bojanala jwa lefatshe la Botswana
Dingwe tsa konokono tse nyokang bajanala mo Botswana ke mafelo a bojanala, go tsoma le go kapa ditshwantsho. Tse dingwe tse di nyokang bojanala di akaretsa lefelo la Okavango Delta le le elelang ka metsi segolo jang ka nako ya dipula, ditlhaketlhake le matsha. Lephata la Bojanala le thusitse mo tlhabololong ya itsholelo ya Botswana mo go lentsheng go ikaegeng mo ditsa tlholego jaaka diteemane le nama ya kgomo, mme e ne ya re ka ngwaga wa 2005 la dira ditiro di le dikete di le masome a mabedi le boraro.
Contents
Mafelo a a Kgatlhang Baeti[baakanya | edit source]
Mafelo a Boitapoloso[baakanya | edit source]
Lefelo la diphologolo la Central Kalahari[baakanya | edit source]
Central Kalahari ke lefelo le letona la diphologolo mo sekakeng sa Kalahari mo Botswana. Ka ngwaga wa 1961 le ne la simolodisiwa le na le bophara jwa sekgele sa dikete tse di masome a matlhano bobedi le makgolo a robabobedi (52,800 km) le go dira go nna lefelo la bobedi le letona mo lebopong lotlhe. Go na le diphologolo tsa naga jaaka dithutlwa, manyau,nkwe,ntsha tsa naga, mangau, ditau le tse dingwe fela jalo.
Lefelo la Boitapoloso la Chobe National[baakanya | edit source]
Chobe National e e mo bokone bophirima jwa Botswana, e na le diphologolo tse di dintsi thata mo Aferika. Ke lefelo la boraro la boitapoloso le letona mo lefatsheng morago ga la Central Kalahari Game Resserve le Gemsbok,ke lone le le nang le dilo ka go farologana. Ke lefelo la ntlha la boitapoloso mo lefatsheng.
Lefelo la Boiketlo la Kgalagadi Transfrontier[baakanya | edit source]
Kgalagadi Transfrontier ke lefelo le letona mo Aferika yo o mo Borwa le go tlhokomelwang diphologolo tsa naga teng. Lefelo le, le fa gare ga lefatshe la Aferika Borwa le la Botswana, gona le la Kalahari Gemsbok le le mo Afericka borwa, le la Gemsbok le le mo Botswana. Bophara ba lefelo le bo dikete tse di masome a mararo le boferabobedi (38000). Bontsi ba lefatshe bo mo Botswana go na le Aferika Borwa.
Melaetsa ya Bajanala[baakanya | edit source]
Molao motheo wa puso ya Botswana mo go tlhokomeleng tsa bojanala o ne wa dirwa e le leano la go rotloetsa bojanala le tshireletso mafelo a diphologolo tsa naga. Banni ba United States,Aferika Borwa, mafatshhe a selekane le a bophirima jwa Europe ga ba tlhoke visa fa ba eta malatsi a a kwa tlase ga masome a ferabongwe le bongwe. Go tlhokega pasa go tsaya leeto mo lefatsheng. Bajanala ba ba tswang kwa mafelong a a amegileng ba tshwanetse go rurifatsa fa ba tsere mekento ya letshololo le letshoroma le legolo.
Ba mafatshe fatshe ba tsa mesepele le bojanala ba ne ba baya lefatshe la Botswana mo maemong a bo masome a ferabobedi le bosupa (87) mo go a le lekgolo le masome a mararo,morago ga dikgaisano tsa mesepele le bojanala tsa ngwaga wa 2008. l Dipalo tseo di ne tsa galaletsa thata bojanala mo Botswana, dikgwetlho tse di lebaneng bojanala jaaka ditlhaelo tsa maranyane, seemo sa bophepha se se sa itumediseng, ditsela le ditlhaeletsanyo di ne tsa baka go tlhoka go dira sentle.
Dipalo[baakanya | edit source]
Ka ngwaga wa 1999, matlo a borobalo a ne a le dikete tse pedi le lekgolo (2,100),malao a le dikete tse tharo makgolo a supa le masome a mabedi (3,720).Bajanala go tswa mo mafatsheng a Aferika mo ngwageng eo ba ne ba goroga mo Botswana ka dipalo di ka feta 720,000. Dipoelo tsa bojanala mo ngwageng wa 2000 di ne di le diketekete di le 313 (313 million). Ka ngwaga wa 2003 Ditlhwatlwa mo mafelong a mangwe mo lefatsheng di kwa tlase ka didolara tsa America di le masome a matlhano.


text:
Motsana wa Phuduhudu mo Ngamiland
Phuduhudu ke motsana yo mo kgaolong ya bokone botlhaba jwa Botswana. Motse o mo botlhaba jwa kgaolo e, gape motse o na le sekole se se potlana. Mo palo batho ya ngwaga wa 2001 dipalo tsa motse wa Lepokole di ne dile makgolo a matlhano le botlhano.[1]
Contents
Ditau di jesetsa banni mo kgobedung[baakanya | edit source]
Baagi ba Phuduhudu kwa kgaolong ya Nhabe ba ngongoregile mo mopalamenteng wa bone gore e setse e le dingwaga tse thataro ba letile gore dikgomo tsa bone di hudusiwe mo motseng ka ditau di itlhabela ka go kgona le go rata.Motse wa Phuduhudu o mo diphakeng tsa Makgadikgadi le Nxai mme banni ba bolela fa dibatana tsa naga bogolo jang ditau di tswetse masaka a bone.Kgosi ya motse oo, Rre Bobota Yokhwi, o boletse fa ba ne ba boleletswe fa puso e ba bonetse dipolase kwa mafelong a mararo e bong C1, C2, le C3 gautshwane le Mopipi go di tshabisa ditau.Rre Yokhwi a re, E setse e le dingwaga tse thataro re ntse re reeditse, mme ga gona sepe se se lebegang se dirwa, le sone sediba ga go na sepe se se epilweng. Mme mafelo ao, a siame thata ka jaana re ne re tlaa bo re bapile le ba kgwediso ka seatla.Mo phuthegong ya kgotla e e neng e buisiwa ke mopalamente wa kgaolo, Rre Frank Ramsden, baagi ba boletse fa ba sa itse gore khudugo ya bone e lebane le lephata lefe fa e le la diphologolo le la temothuo.E rile Rre Ramsden a tsibogela kgang eo, a kopa morafe go mo fa sebaka gore a ikopanye le matona a temothuo le ya tsa diphologolo go rarabolola seemo.O boletse fa e le kgang e ntsha mo ditsebeng tsa gagwe gore ba lephata la temothuo ba boleletse morafe wa Phuduhudu gore go se ka ga nna leruo lepe le le hudusetswang kwa polaseng tseo.A re se a se itseng ke gore ba lephata la diphologolo, ba solofeditse fa ba le mo lenaneong la go tlisa ditlamelo di tshwana le go phunya didiba kwa dipolaseng tse disha tseo, gore e re isago barui ba Phuduhudu ba hudusetse leruo teng.
Kgang e nngwe e ne e le ya gore go na le dipelaelo tsa gore ba ofisi ya kgotla kwa Maun ba ikgagapeletse dikoloi, mme ba dira dilo thata gore dikgaolo tse dingwe di se ka tsa nna le dikoloi tsa kgotla.Ba boletse fa go kile ga bo go na le koloi ya kgotla, mme kgang e le gore ga go na mokgweetsi.Ba boletse gore mo bogompienong ba na le mokgweetsi yo e leng lepodisi la kgotla, mme ba bolelelwa fa koloi ya bone e ntshitswe mo tseleng ka e sa itekanela.E rile a tsibogela kgang eo, Rre Dikaelo Serige wa ofisi ya kgotla kwa Maun a bolela fa koloi eo e sa botiwa, mme e bereka kwa Maun. Mopalamente o solofeditse fa a tlaa sala kgang eo morago mme koloi e boele Phuduhudu.
Kgang ya letsomo e tsositse kgaruru[baakanya | edit source]
Banni ba motse wa Phuduhudu ba ne ba phuthegetse kwa kgotleng bosheng go utlwa ka bokamoso jwa Trust ya bone le mogwebi yo a neng a neetswe tetla ya go gweba ka diphologolo mo Phuduhudu.Phuthego ene e tsenwe ke morafe, baemedi ba lephata la diphologolo ka e le bone ba ba fang bogakolodi jwa di Trust tsa mofuta oo.Modulasetilo wa Trust, Boronamang Yakhwe, o tlhalositse gore kgaruru e tsositswe ke go bo marafe o ne o kgaogane ga bedi, ba bangwe ba batla gore mogwebi yo o ntseng a dira le bone a kobiwe.Mogwebi yoo go tswa kwa Aforika Borwa,Dawie Groenwald, banni ba ne ba sa itumelele ka fa a dirisanyang le bone ka teng.Tlhoka tirisanyo mmogo eo e bile ya gwetlha ba Trust go isa mogwebi yoo fa pele ga molao ka go isa mathata a bone kwa diagenteng, mme ka nako ya phuthego ya bosheng, agente go ne go bolelwa a santse a sekaseka kgang eo.Modulasetilo wa Trust o ne a bolela gore go ne ga buisanngwa mo kgotleng ngogola ka Ngwanatsele gore, a ke go thendariwe gape kana diphologolo di rekisiwe ka palobalo, mme morafe wa dumela gore go rekisiwe ka palobalo.O ne a bolela gore phuthego e biditswe gape go tla go rurifatsa kgang gore tota morafe o batla eng, ka a ne a re go na le dipuo mo motseng tsa gore bangwe ba batla mogwebi yo mogologolo gore a boele a gwebe.
Banni ba motse wa Phuduhudu ka go farologana ga bone ba ne ba akgela mo kgang mme bontsi jwa banana ba a swa ba ikepela ka Groenwald, fa bagolo bone ba gana.Dingwe tsa dibui, Dodo Moleele, o ne a tlhalosa gore tumalano ya motheo wa Trust ke gore mogwebi yo o fentseng thendara o tshwanetse go duela pele a simolola tiro, mme a re Groenwald ga a a dira jalo.A re mogwebi yoo le gone o bogale, ga a ba buise sentle e bile o ba lebela kwa tlase.Mazonye Tlhapi o boletse gore go dumalanwe le Groenwald gore a dirisanye le bone dingwaga tse tlhano, a re go botoka gore ba nne ba dirisanye le ene gore a tle a duelele melala e a ka tswang a e kolota.Banni ba re ba batla motho yo o nang le madi go tla go tokafatsa matshelo a bone.Ramsden Kelebemang a tswa kwa ofising ya kabo ditsha kwa Maun, o ne a gakolola gore batho ba Phuduhudu ga ba tlhoke go ya kgotla tshekelo go koba mogwebi fa a sa dirisanye sentle le bone, ka fa konteraka e tlhalosang ka teng.O ne a tlhalosa gore go tlhophiwe, ba ba sa batleng mogwebi ba itshupe, mme ba ba mmatlang le bone ba itshupe.Ditlhopho di ne tsa dirwa mme banana ka e ne e le bone bontsi ba ba tlang mogwebi yoo, ba bona palo ya 106, fa bagolo le palo e e kwa tlase ya banana ba itswela ka 43.Mo potsolotsong le BOPA Bobota Yokhwe, kgosana ya motse, o ne a tlhalosa gore ene jaaka morongwa wa setshaba, o tlaa netefatsa gore ditshwetso tse di tserweng di salwa morago gore go dirisanwe sentle, motse o tle o tlhabologe.Groenwald o ne a gana go buisana le BOPA, a re go buiwe le Sechele agente ya gagwe.
Dikgoge tsa kwa ntle[baakanya | edit source]
Dipadi tse dingwe[baakanya | edit source]
- ↑ "Distribution of population by sex by villages and their associated localities: 2001 population and housing census". Archived from the original on 2007-11-24. http://web.archive.org/web/20071124145529/http://www.cso.gov.bw/html/census/dist70_71_72_73.html. Retrieved 2007-12-09.
Coordinates: 20°11′43″S 24°32′11″E / 20.19528°S 24.53639°E


text:
Motse wa Tsao mo Botswana
Tsao kgotsa Tsau ke motse yo o mo kgaolong ya bokone-bophirima jwa Botswana. O bapile le makgobokgobo a Okavango gape le lekadiba la Ngami. Mo palong batho ya ngwaga wa 2001 dipalo di ne di le makgolokgolo, makgolo a mabedi le masome a boferabongwe.
Dtlamelo tsa Motse wa Tsao[baakanya | edit source]
Banni ba motse wa Tsao mo kgaolong ya Okavango ba eme sejaro go bogela ditso di diragala mo matshelong a bone jaaka go kgonagetse ka tiriso ya ditlhaeletsano mo motsaneng wa bone.E ne ya re mo potsolotsong, boeteledipele jwa motsana oo jo bo neng bo lebega bo tletse ka boitumelo jwa leboga dikoporasi tsa mafaratlhatlha ka di arabile selelo sa bone se se sa bolong go ba kokonela.Modulasetilo wa komiti ya ditlhabololo tsa motse Rre Gaboipeelwe Manja, a re ka ntlha ya phatlalatso ya ditlhaeletsano bogolo jang tsa beMobile jaanong ba na le sebaka sa go tlhaeletsana ka tshosologo le ba masika, ditsala le setshaba ka kakaretso ka e tshwara gongwe le gongwe go na le tse dingwe.
Rre Manja a re o solofela fa ngwaga eno e le o o monamagadi kwa motsaneng wa bone ka gore puso e sa tswa go araba selelo sa bone sa letlhoko la dipalamo ka go ba rekela mokoro o o tlaa ba thusang go golaganya motsana wa bone le metse e e mabapi e tshwana le Seronga le Etsha.Le fa go ntse jalo, modulasetilo a re ga ba itumedisiwe ke go bo badirelapuso ba sa tle kwa go bone mo e bileng jaanong go ba rontshang go inaakanya le mananeo a puso go tlhabolola matshelo a bone.Rre Manja a re ka lebaka leo, mangwe a mananeo a siiwa ke nako ba ise ba a akole ka gope ka ba beilwe ka fa mosing ke ditlhaeletsano.A re badirelapuso ba ipata ka gore motse wa Jao o mo makgobokgobong mme ka jalo ba tshaba metsi kgotsa go dirisa mokoro, a re jaanong o ipotsa gore seemo seo se tla a tswelela go fitlhela leng ka gore Jao ke lone legae la bone.O file sekai ka lephata la banana le ngwao a re ba le utlwalela fela ka ba se ke ba etela motsana wa bone go imolola banana mo lehumeng jaaka go diragala ka banana ba metse e mengwe.
Kgosana ya motsana oo, Johanne Xhokwe o kopile babegadikgang go etela motsana wa bone go gasa ditiragalo tsa motse wa bone jaaka e le bone bagokaganyi ba puso le setshaba.Motse wa Jao o mo makgobokgobong a noka ya Okavango, ka jalo ga go na motsamao wa dikoloi fa e se fela go dirisa mokoro kgotsa sefofane mme go belaesega gore badirela puso ba tshaba go etela teng.Mo go tse dingwe, modulasetilo o ngongoregile gore ka ntlha ya go tlhoka marekisetso kwa motsaneng wa bone mme banni ba koo ba tshabelelwa ke lehuma ka ba sa kgone go rekisa tse ba nang natso jaaka ditlatlana le ditlhapi go itshetsa ka tsone.O ngongoregetse gape go bo puso e diegela go tlhomamisa motse wa bone o a rileng o sale o nnile teng ka ngwaga wa 1931 mme nakokgolo ke eno ntswa metse e e runyang morago ga one jaaka Seronga e setse e tlhomamisitswe.A re ka ntlha ya seo, motsana wa bone ga o tlhabologe mo jaanong banni ba Jao ba fudugetseng kwa metseng e sele jaaka Seronga, Etsha le e mengwe go ya go tsenya bana ba bone dikole go latela bongaka le tse dingwe.Le fa go ntse jalo, o lebogetse puso go bo e kgonne go ba agela kokelwana mo motsaneng wa bone ntswa ba se na mooki fa e se go thusiwa ke mooki wa Seronga le yo o ba etelang gangwe fela mo kgweding a re seo se ba baya ka fa mosing bogolo jang mo malwetseng a tshoganetso.A re mo nakong eno fa go na le molwetse yo o pitlaganeng ba mo rwala ka mokoro go mo isa kwa Seronga, sekgele sa dioura di ka nna tharo kgotsa go feta ba ntse ba le mo metsing.
Dikgoge tse dingwe[baakanya | edit source]
Dipadi tse dingwe[baakanya | edit source]
Coordinates: 20°9′54″S 22°27′16″E / 20.16500°S 22.45444°E
[[Category:Kgaolo ya Botswana ya Bokone Bophirima
]]


text:
Polelo 68: Basimane ba Babedi ba ba Neng ba Tshela Gape
FA O ka swa, mmè wa gago o tla ikutlwa jang fa o ka tsosiwa? O tla itumela fela thata! Mme gone, a motho yo o suleng a ka kgona go tshela gape? A seno se kile sa direga?
A o bona monna, mosadi le mosimanyana ba ba mo setshwantshong? Monna yono ke moporofeti Elija. Mosadi yono ene ke motlholagadi wa motse wa Sarepate, mme mosimanyana yono ke morwawe. Letsatsi lengwe mosimanyana o ne a lwala. Bolwetse bo ne jwa gakala mme kgabagare a swa. Mme Elija o ne a raya mosadi a re: ‘Nneye morwao.’
Elija o isa ngwana yo o suleng kwa phaposing e e kwa godimo mme o mmaya mo godimo ga bolao. Go tswa foo o rapela jaana: ‘Ao tlhe Jehofa, dira gore mosimane a tshele gape.’ Mme mosimane o simolola go hema! Ka yone nako eo Elija o mmusetsa kwa go mmaagwe mme o mo raya a re: ‘Bona, morwao o a tshela!’ Ke sone se o bonang mmaagwe a itumetse jaana.
Moporofeti yo mongwe yo o tlotlegang wa ga Jehofa o bidiwa Elisha. Ke mothusi wa ga Elija. Mme gone fa nako e ntse e ya, Jehofa o dira gore Elisha le ene a kgone go dira dikgakgamatso. Letsatsi lengwe Elisha o ya kwa motseng wa Shunema, kwa mosadi mongwe a ileng a mo amogela sentle teng. Moragonyana mosadi yono o tshola ngwana wa mosimane.
Fa ngwana yono a setse a godile, moso mongwe o ne a ya go bereka le rraagwe kwa masimong. Ka tshoganyetso fela mosimane o simolola go lela a re: ‘Tlhogo ya me e a opa!’ Fa a sena go isiwa gae, o a swa. Mmaagwe o hutsafetse fela thata! Ka yone nako eo o ya go bitsa Elisha.
Fa Elisha a goroga, o ya kwa phaposing ka ngwana yo o suleng. O rapela Jehofa, mme o rapama mo godimo ga ngwana. Go ise go ye kae, mmele wa ngwana o a thuthafala, a bo a ethimola ga supa. Ruri mmaagwe o itumela fela thata fa a tsena mo phaposing mme a fitlhela mosimanyana wa gagwe a tshela!
Batho ba le bantsintsi ba sule. Seno se hutsafaditse ba malapa a bone le ditsala tsa bone fela thata. Ga re na maatla a go tsosa baswi. Mme Jehofa ene o na le one. Moragonyana re tla ithuta kafa a tla dirang ka gone gore batho ba le dimilionemilione ba tshele gape.
1 Dikgosi 17:8-24; 2 Dikgosi 4:8-37.
Dipotso
- Batho ba bararo ba ba mo setshwantshong seno ke bomang, mme go direga eng ka mosimanyana yono?
- Ke eng se Elija a se rapelelang ka mosimane yono, mme go diregang morago ga moo?
- Leina la mothusi wa ga Elija ke mang?
- Ke eng fa Elisha a bilediwa kwa ntlong ya mosadi mongwe wa kwa Shunema?
- Elisha o dira eng, mme go diregang ka ngwana yo o suleng?
- Jehofa o na le maatla afe, jaaka go bontshitswe ka Elija le Elisha?
Dipotso tse di oketsegileng
- Bala 1 Dikgosi 17:8-24.
Go nna kutlo ga ga Elija le tumelo ya gagwe di ne tsa lekwa jang? (1 Dikg. 17:9; 19:1-4, 10)
Ke eng fa motlholagadi wa kwa Sarepate a ne a na le tumelo e e tlhomologileng? (1 Dikg. 17:12-16; Luke 4:25, 26)
Se se neng sa diragalela motlholagadi wa kwa Sarepate se bontsha jang boammaaruri jwa mafoko a ga Jesu a a mo go Mathaio 10:41, 42? (1 Dikg. 17:10-12, 17, 23, 24)
- Bala 2 Dikgosi 4:8-37.
Mosadi wa kwa Shunema o re ruta eng ka go amogela baeng? (2 Dikg. 4:8; Luke 6:38; Bar. 12:13; 1 Joh. 3:17)
Re ka direla jang batlhanka ba Modimo ditiro tsa bopelonomi gompieno? (Dit. 20:35; 28:1, 2; Bagal. 6:9, 10; Baheb. 6:10)